ibiltariak - ...:::kimo:::...\nYou are here: Home › beitu › ibiltariak\n← Danok Bilbora\nleave this world →\n2011-01-11 | Filed under: beitu, berbaz, kimotarrak\tand tagged with: internet, telebista, telesailak, the walking dead, zonbiak\nGaur gabean la sextan the walking dead estreinatuko da. Eta, bueno esklusiba arruinatzea gorroto dot, baina, gutako erdiak ikusi dogu dagoeneko. Gaurko blog sarrera hau, beste erdiarentzako da, ikusi ez dozuenontzako.\nBueno, bertsio laburra hasteko, telesaila pufoa da. Bertsio luzeagoa oraintxe: lehen tenporada honek akats galantak dekoz, apur bat pobre geratu da eta dezepziñoa izan da erabat; baina nik gauza onak be ikusi dotzedaz, ba gaur gabean emitituko dan kapitulo pilotoa asko gustau jatan, eta esperantza handia dekot, trama ondo garatuko dalakoan nau hurrengo sasoietan.\nBueno ba, akats nabarmenenak azalduko dodaz. Hiru dira, gainetik begiratuta ikusten dodazen failoak. Lehena, istorio solteak: serie prozedimentalen moduan, kapituloek badute istoria solte bat kapituloan sortu eta amaitzen dana. Bueno ba kasu honetan, sortu bai baina amaitu, ez dira amaitzen eta erdizka ixten dozkuez. Hauxe denboragaz halako “marca de la casa” bihurtu daiteke, baina momentuz arraro geratzen dira istorio horiek. Eta ez dira erakargarriak egia esan. Vatos kapituloa da honen adibide handiena baina ya ikusiko dozue.\nBestea, trama bera aurrera joateko modua, arraroa dela, a trompikones, lasai lasai eta bapatean aldaketak. Azken kapituloa da honen adibidea, kapituloa existituko ez bazan, bardin da, bertan ez baita ezebez gertatzen, kapituloa hasten dan moduan amaitzen dabe pertsonaiek. Ezertarako balio ez dabezen istoriek ez dabe balio ezertarako (elemental). Baina hauxe hurrengo tenporadetan konponduko daben esperantza firmea dekot, izan ere, komiki arrakastatsu baten oinarritutako telesaila da, eta komikiak bere bolumenak izan dauz, istorioak luzatu, konplikatu eta borobildu egin dira aurrerago. Telesaila, aldiz, sei kapituloko sasoi esperimental bat da besterik gabe, audientziaren eritziak ikusi artean, eta ez dira traman bete betean sartu badaezpada.\nAmaitzeko, eta hauxe lotsagarria da, hiru protagonisten erakargarritasun eza. Protagonista erakargarria izan behar da, interesantea izan behar da, ez diñot gogoko izan behar dozunik (the wire telesaileko MacNulty inoz ez dot gogoko eukin baina erakargarria bazan pertsonaia eta interesantea bebai, asko). Telesaila honetako protagonista, laguna eta emaztea, hirurak dira patata zaku bat bezain erakargarriak. Hiruren artean zakuak bezain beste zale biltzeko gai. Eta klaro, arinago edo beranduago, beren istorioak ardura ez dozkun momentu batera heltzen gara. Momentu horretan seriea ez dabil batere ondo. Horra, flashforward telesailaren akats handiena izan zana. Alde batetik aktoreak ez direlako beren interpretazio onenak ematen ari. Andrew Lincoln, Sarah Waine Callies eta Jon Bernthal txarto ari dira egiten egia esan, baina ez dagoz luzitzeko situaziñoetan ere, ez dekie zer emon. Egia esan, sekundarioak askoz ere interesanteagoak dira, Andrea, Glenn, T-Dog eta batez ere Merle, pertsonaia oso guapoak dira. Badago eszena bat, Andrea eta bere ahiztaren artean… mmm… majia! Baina hori zuok ikusi behako dozue.\nBaina gauza onak be ikusi dotzedazela esan dot. Lehena, komikia bera. Ez dot irakurri eta saiatu naz gitxi jakiten (baina spoilerren bat ere irentsi dot, hala nola azkenean zer diñotzen doktoreak protari belarrira, nik badakit). Komikian fede osoa dekot eta esperantza handia telesailan, istoriak bide interesantea hartu ahal dau.\nBestalde, momentuz zuzendaritza asko gustau jata. Lehen kapituloa ederra izan zan, besteetan lurrera jaitsita bagauz ere, ez dira txarrak. Alde batetik, zonbiak. Ederto karakterizatuta dagoz, makilatuta, jantzita, mugitzeko era, soinuak… gore ikutua, telesaileko lehen minututik, odola, tripak… parte hori ederto dau. Alde batetik zonbiak eta bestetik eszenarioak. Mundu postapokaliptikoaren ideia ezaguna d a, eta hamen bete betean erakusten dozkue. Ederrak paisajeak, ederrak hiriak zonbiz beteak, errepideak desertikoak. Benetan ederrak irudiak.\nNire lagun Koldok be beste hau esan zidan, eta ados nago beragaz. Zonbien serie honetan, zonbiak ez dira dana. Taldeak berak ere gai dira tentsioa sortu eta istoria bat emateko. Ona da hori, istorioa kantzagarri egitea ebitatzen dau. Badagoz zonbirik ia agertzen ez diren kapituloak.\nEn fin, laburbilduz: hartu daigun seriea dan moduan. Montoiko beste bat bezela. Entretenigarria bai, polita bebai, baina ez ezagutu doguzen telesaila handienetakoa. Ezta antzekoa ere. Ikustera animatzen zaituet, baina ikusi dot baten bat dagoeneko guztiz entregatuta, ta ziur nago, bi aukera emoten dotzedaz, edo ostilango dezepziñoa hartuko dau horrek eta telesaila gorrotagarria dala esango dau; edo fanatiko itsua bihurtuko da, dekozen akatsak ikusteko gai ez dan fundamentalista.\nAmaitzeko, esan gure dot, niri hasierako musika (irudiak baino gehiago musika bera) asko gustau jatala bebai, halako tentsioa ederto adierazten dauela uste dot.\nOrduan zer, ikusiko dozue?\n3 Responses to "ibiltariak"\nNik ikusita daukat serie honen lehenengo denboraldia… momentuz… dagoen bakarra, eta asko gustatu zait, hori bai, ez dut uste protagonista bat edo bi daudenik… taldea da aipagarriena eta bizi-irauteko garrantzitsuena…\nNota ipintzearren lehenengo denboraldiari 8 emango nioke.\ngoian azaltzen dodana ikusita… 6/10 eta nahiko eskuzabal izanda.\nargi eta garbi, sergio, rick grimes da protagonista indiskutiblemente. tipoa bastante sosetea da. bere emaztea, prison breakeko tipa, insoportablea da erabat (ala ez?). laguna, lankidea, apurtxu bat interesanteagoa da honen pertsonaia, baina hauen trio amoroso istorio honek… no vale ni pa tomar por culo… eta kantzagarria da.\neta bueno, beste fallo asko eta asko. jajaja. baina bueno, egiatan niri gustau jatan eh, eta ikusteko gomendatzen dot. baina batez ere, nik pertsonalki dekodan fede horregatik, istorioa hobetuko dalakoa.\nIb (e)k dio:\nNipe ikusita dekot eta amaitzearren amaitu dot lehenengo tenporada.\nKimok aipatutako parte txarrakaz ados nau. Baina ez hori bakarrik, zonbien generotik urrundu gurean (edo generoa aberastu gurean) iten dauriezan saiakerak, pertsonaietan zentrauta eta antzekoak,oso gitxi lortuta dauzela irudituten jata, eta horregatik hau ez dala zonbien seriea bakarrik diñoenari, horrek ez dauela laguntzen esango neukio.\nBaia hori ez da txarrena: lerroartetik urteten jakon moralina errepublikanoaren kiratsa insoportablea iten jata, protagonistak semeari arman ganeko diskurso argi bat dau horren adibide, edo horren andreak hartuten dauen erabateko sumisino posizinoa.\nSin mas, ikusi lei, baia nik eztot gehiago segiduko. 🙂


Finantzen esparruko prestakuntza liderra\nDeusto Finance Programme - F5 bost urteko programa berri bat da, Deusto Business Schoolek –Espainiako lehenengo negozio eskola, 100 urte baino gehiagoko ibilbidea duena– diseinatua.\nPrestakuntza honi esker, gai izango zara finantza sektoreko erronka gero eta konplexu eta zorrotzagoei aurre egiteko, eta ekonomia bidezkoagoa eta iraunkorragoa eraikitzen lagunduko duen belaunaldi berri bateko kide izango zara.\n2 titulu propio: Financial Analyst Basics eta Financial Analyst Certificate\nZure lanbide ibilbidea Deusto Business Schoolek eskainiko dizun prestakuntza espezializatu eta tekniko honi esker diseinatuko duzu. Gure negozio eskolak ibilbide luzea du finantza esparruan eta harreman estuak ditu finantza sektoreko enpresekin, eta zu ere horren parte izango zara.\nFinantzen ikuspegi orokorra landuko duzu eta nazioartean gertatzen ari diren aldaketei erantzun ahal izango diezu. Gainera, etorkizunean nazioko eta nazioarteko finantza enpresetako lider izateko behar diren trebetasunak eta gaitasunak eskuratuko dituzu.\nFinantzetako adituek ezinbesteko dute nazioarteko profila. Profil hori hainbat bidetatik lortuko duzu: nazioarteko enpresetako esperientzia praktikoak, atzerrian seihileko bateko egonaldia, programako nazioarteko irakasleak eta ingelesa lanerako funtsezko hizkuntza izatea.\nGainera, programa sektoreko enpresen laguntzaz osatu dugunez, Londres, Frankfurt eta Madrileko finantza guneetara hurbilduko zaitu eta finantza sektorean ibilbide luzean duten Fakultateko ikasle ohiekin harremanetan jartzeko modua emango dizu. Horrek harremanetako sareak eraikitzen lagunduko dizu (networking).\nPentsamendu kritikoa baduzu eta gai bazara datuen analisitik eratorritako ondorioak azaltzeko…\nIkasketa espediente ona baduzu eta lan egiteko gaitasun handia…\nTaldean lan egitea gustatzen bazaizu eta egoerak eskatzen duenean liderraren rola hartzen baduzu…\nErronka berriak gainditzeak eta gizarteari laguntzeak motibatzen bazaitu…\nHorrelakoa bazara… Deusto Finance Programme zuretzat diseinatuta dago.\nPrograma hau egiteko beharrezkoa da matematiketan eta ekonomian trebea izatea, gaitasun analitiko ona erakustea eta arrazoitzea eta ikertzea eskatzen duten ikasgaiak gustatzea.


Trapero mitoa erori da? - Gazteluko plazatik\nHasiera » Katalunia » Trapero mitoa erori da?\nAtalak: Katalunia, Nazioartea\nJosep Lluis Trapero Kataluniako agintarien aurkako epaiketan lekuko gisa deklaratzen.\nEspainiako fiskaltzaren argudioetan, Kataluniako independentismoaren aurkako matxinada delituaren muinean dira Mossoak eta Trapero: matxinada delitua dago Kataluniako Gobernuaren jardueran, hain zuzen ere 17.000 mosso armatu zituztelako urriaren 27ko independentzia adierazpena aurrera eramateko. Hor dago matxinada delituan ezinbestekoa den biolentziaren agerpena.\nGovern-aren atxiloketa operazioa prest zegoen\nAtzoko Traperoren deklarazioak, ordea, goitik behera gezurtatu du hori. Lehendik ere argi zegoen, Puigdemonten Gobernuak ez baitzien agindu Mossoei independentzia aldarrikapena defendatzea eta hauek ere ez zutelako horretarako inongo asmorik agertu. Baina Traperoren berbetara etorrita, honek argi baino argiago utzi zuen bai bere eta bai Mossoen jarrera.\nBat, urriaren 3ko erreferendumaren aurretik Generalitateko buruekin egindako bileretan Mossoen buruek jakinarazi zieten gobernukideei bide okerretik ari zirela eta bertan behera utzi behar zutela erreferenduma, Espainiako Auzitegi Konstituzionalaren agindua argia zela zentzu horretan; bi, bertan behera utzi behar zutela erreferenduma, ordena publikoan arazo larriak egon zitezkeelako kalean bi milioi pertsona legez kanpokoa zen ekitaldia babesten egonez gero; hiru, argi adierazi zietela, ez tronpatzeko Mossoekiko, ez zutela independentzia babesteko asmorik eta Espainiako aginte judizialaren aginduak beteko zituztela; lau, atzoko adierazpenean Quim Forn barne sailburuari leporatu zion bere mezuekin Mossoen irudi oker bat gizarteratu zuela; eta bost, urriaren 27ko independentzia aldarrikapenaren aurrean, Mossoek prest zutela Carles Puigdemont eta bere gobernua atxilotzeko plana, agintari judizialek halakorik agindu izan baliete. Argiago ezin da esan.\nBileretan adostutakoa egin zuten\nPolizia operatiboei dagokienez, Traperok zehaztu zuen berak Espainiako Polizia eta Guardia Zibilarekin egindako bileretan finkatutakoa egin zuela. Hau kontraesanean dago Diego Pérez de los Cobos Guardia Zibilaren koronelak lekuko gisa epaiketan bertan adierazitakoarekin, Mossoei eta Traperori leporatu baitzien haiek ez zituztelako eskolak itxi esku-hartu behar izan zutela Guardia Zibilak eta Espainiako Poliziak.\nAtzokoan, ostera, Traperok argi utzi zuen fiskaltzaren oso agindu desberdinak izan zirela erreferendumaren aurreko aste eta egunetan. Batean, esaterako, eskola guztiak ixtea eta sarreratik ehun metrora jenderik ez egoteko moduko segurtasun eremua eratzea agindu zuen fiskaltzak. Traperok esan zuen agindua bete ezinezkoa zela, horretarako 40.000 polizia beharko zirelako. Azaldu zuenez, azken bileran adostu zutenez, Mossoek polizia pare bat izango zituzten eskola guztietan eta ordena publikoaren erantzukizuna Espainiako Polizia eta Guardia Zibilaren esku geratzen zen, horretarako baizituzten 6.000 agente Katalunian. Aitortu zuen, hori bai, ez zuela batere ongi hartu koordinazio bilera batera joan eta han Pérez de los Cobos agertu zenean eta esan ziotenean aurrerantzean bere agintaritzapean aritu beharko zuela, batez ere aldez aurretik inork ez ziolako halakorik jakinarazi. Hala ere, Mossoak hurrengo koordinazio bilera guztietan izan zirela, eta berak Ferrán López komisarioa bidali zuela ordezkari gisa.\nGehientsuenetan bezala, aldiz, denak adierazten du gertaera gehienak ez direla zuri edo beltz, gris mordoska dagoela tartean. Urriaren 3an Katalunian egon ginenok argi samar ikus genuen Mossoek ez zutela gauza handirik egiten erreferenduma saihesteko, areago, hainbatetan aurre egin zietela Espainiako segurtasun indarrei. Puigdemonten bizkartzainek parte hartu zutela honek botoa emateko eskolaz aldatzeko Espainiako poliziaren helikopteroari egindako amarruan; bizkartzainek lagundu zutela atzerrira eta bizkartzain boluntarioek zaintzen dutela han. Hau da, Mosso independentistak egon badirela eta independentzia bultzatu duten agintariak babestu dituztela prozesuan zehar, Mosso gisa hori baitzen haien lana.\nEdozein kasutan, sareetan “bueno, pues muy bien, pués adiós” ospetsu harengatik zeruetaraino eramandako Trapero mitoa atzo erori zen, seguruenik bai Mossoen buruzagitzara ez delako edozein independentista iristen eta baita 25 urteko espetxe zigor arriskuak bere lepoa estutzen duelako.


Politika 2003-12-19 22:15\n2003ko abenduko udal batzarra\nUkberri\t Duela aste batzuk eta Mora andereari erantzunez, Zarraoa alkateak Getxo Biziako ordezkariok hitz hau edo beste erabiltzea adierazpen askatasunaren baitako zerbait bezala ulertzen zuela, adierazi zuen. Modu bitxia hala ere, adierazpen askatasuna ulertzeko eta praktikan jartzekoa Getxoko alkatearena: Gure hitzak ez dira besteenak bezala ez aktetan ez web orrialdeko grabaketetan agertzen, udal politikaz egiten ditugun hausnarketak eta ekarpenak ez dira Getxoberrin isladatzen, herritarrek euren naziotasuna adierazi dezaten lokal publikoen erabilera ukatu egiten da, idatziz egiten ditugun eskaerak ez dira idatziz erantzuten eta hilero hilero ikusten ari garen bezala, egiten dizkiogun ahozko galdera eta eskakizunen aurrean alkatea mutu geratzen da.\nKultura 2003-12-19 21:55\nGabon-kanta kontzertua emango du bihar Erromon Ondarreta Abesbatzak\nUkberri\tOndarreta Abesbatzak gabon-kanta tradizionalak eta beste ezezagunago batzuk bilduko dituen kontzertu bat emango du bihar, Erromoko San Jose elizan, arratsaldeko 20:15etik aurrera. Sarrera dohainik izango da, Getxoko Kultur Etxeak jakinarazi duenez.\nKultura 2003-12-19 21:50\nGetxolandiak bihar irekiko ditu ateak\nUkberri\tGetxolandia haurrentzako parkeak bihar irekiko ditu ateak. XVII. edizioan, jolasek, tailerrek eta ludotekak 7.500 metro karratutik gorako azalera hartuko dute Areetako Geltokiko Plazan, ondoko aparkalekuan eta Ibaiondo kalean kokatuko den karpan, Getxoko Kultur Etxeak gaur jakinarazi duenez.\nJendartea 2003-12-19 21:40\nUkberri\tFEGEBOL Getxoko Boluntariotza Erakundeen Federazioak eta Carlos Aranak, Getxoko Parkinson Elkartekoa, Urteko Elkarte eta Pertsona Boluntarioen Sariak jaso dituzte hurrenez-hurren. Honako sariak duela hamar urte banatzen dituzte Getxoko boluntariotza erakundeek, iaz Federazioan osatuta.\nJendartea 2003-12-19 21:34\nGetxoko lehenengo Gazte Plana onartu da\nUkberri\tGetxoko lehenengo Gazte Plana onartu du Udal Osoko Bilkurak EAJ, EA, IU-EB eta PSE-EE alderdiek emandako botoekin. PP abstenitu egin da. Udalerriko gazteriak dituen arazoei irtenbidea bilatzeko ardatzak ezartzen ditu egitasmoak.\nGazte Planak arlo ezberdinak jorratu eta 152 ekimen estrategiko hartzen ditu, hala nola, Enplegua, Etxebizitza, Hezkuntza eta Trebakuntza, Aisialdi eta Kultura eta Osasuna arloei dagozkienak. Ekimen horien bidez, herriko gazteei erantzunak eta irtenbideak eman nahi dizkiete, etorkizunera begira.\nPolitika 2003-12-19 21:08\nUkberri\tEHNAren tramitatze ekimenari jarraipena emoteko aukera emongo dio Sopela Aurrerak. Astelehenetan 18:30etik 20:00etara Sopela Aurrerak kultur etxean duen bulegoan eta urtarriletik aurrera hileko azken zapatuetan kalean jarriko diren mahaietan lortu ahal izango da.\nPolitika 2003-12-19 21:07\nZigor gehiago Algortako gazteen aurka\nUkberri\tBilboko Penaleko epaileak sei hilabeteko espetxe zigorra ezarri die Kepa Saratxaga, Endika Lejarzegi, Aimar eta Iera Algortako gazteei, PPko zinegotzi Marisa Arrueri 2000ko maiatzaren hauteskunde kanpainan presoen aldeko oihuak egiteagatik\nPolitika 2003-12-19 21:05\n22 urteko espetxe zigorra eskaera Ertzaintzaren muntaia eskandalagarrian\nUkberri\tFiskalak 22na urteko espetxe zigorra eskatu ditu Kepa Saratxaga, Arkaitz Goikoetxea eta Endika Lejarzegi Algortako preso politikoentzat Ertzaintzaren muntaia polizial eskandalagarri batean.\nMadrileko Audientzia Nazionaleko Fiskalak 1999ko Gabonzahar goizaldeko 01:45ean Galdakao Guardia Zibilaren kuartelaren aurka egindako kale-burruka erasoan parte hartzea leporatzen die Kepa, Arkaitz eta Endikarekin batera beste 8 gazteri ere. Beste gazte horiek, bat Bilbokoa da, beste bat Durangokoa eta gainerakoak Galdakaokoak.\nHorretarako, akusazioa Ertzaintzak atxilotutako horietako gazte batzuei komisarian sinarazitako deklarazioetan oinarritzen da besterik gabe. Komisarian sinatutakoa gero ukatu egin zuten epailearen aurrean deklarazioa egitera eraman zituztenean, torturaz sinarazi zizkietela esan zuten eta dena Ertzaintzaren muntaia poliziala zela salatu. Poliziaren "deklarazio" horiez gain ez dago inolako akusazio elementurik, ez ADN frogarik, ez eta aztarna txikienik ere.\nHezkuntza 2003-12-18 21:11\nPresoek EHUn ikasteko duten eskubidearen aldeko konzentrazioak\nUkberri\t Euskal presoek EHUn ikasteko duten eskubidea aldarrikatzeko kontzentrazioak deituko dituzte hileko azken asteazkenetan EHUko campus guztietan. Dagoeneko EHUko 200 inguru irakasle eta langilek sinatu dute eskubide honen aldeko agiria.\nHezkuntza 2003-12-18 21:03\nSindikatuak "harrituta eta haserre"\nUkberri\t LAB, ELA eta EILASek gogorarazi dute Unibertsitatearen lege egitasmoaren atzean eragile askoren lana dagoela.\nLAB, ELA eta EILAS sindikatuek, herenegun Eusko Legebiltzarreko Hezkuntza eta Kultura Batzordean Unibertsitate Legearen inguruan gertatutakoaren inguruan, "harridura" eta "haserrea" agertu dute. Haien ustez, "hainbat hilabetetako lana ezin da pikutara bidali, beto politikari aukera emateagatik". PPren jarrera "harrigarritzat" jo zuten, "ez baita konformatzen LOU ezartzearekin". "Hemen behar den legea garatzen ez den bitartean", LOUrekiko menpekotasunak oso ondorio larriak ekar ditzakeela uste dute.\nJendartea 2003-12-18 20:24\nUdalerriko informazio turistikoari buruzko gida eta liburuxka berriak\nUkberri\tGetxoko Udalak Getxoko Udal Turismo Bulegoak eskaintzen dituen zerbitzuei buruzko hiru informazio giden diseinua, maketazioa eta inprimaketa esleitu ditu, 18.554 euroko gehienezko zenbatekoan.\nHorietako bat, hiriko gida izango da. 20-24 orri izango ditu eta udalerriari buruzko informazioa eskainiko du, tartean historia, azpimarratu beharreko elementuak eta abar. Hiru hizkuntzetan argitaratuko da: gazteleraz, euskaraz eta ingelesez. 16.700 ale aterako dituzte.\nBestalde, Turismo Bulegoak eskaintzen dituen zerbitzuei buruzko informazioa triptiko baten bitartez eskainiko dute, euskaraz eta gazteleraz alde batetik, eta frantsesez eta ingelesez bestetik. Azkenik, Turismo Bulegoan bertan eros daitekeen materialaren gida ere kaleratuko da.\n‹‹ Aurrekoak 1 2 3 4 ... 1934 1935 1936 1937 1938 1939 1940 1941 ... 1950 1951 1952 1953 Hurrengoak ››


Errezeta: Barazki eta gazta frittata | Bigarren platerak | Txoriene | EITB\nBarazki eta gazta frittata\nTipula moreak, 3\nRomaneskoa edo azalorea, 300 g\nZiazerbak, 100 g\nEsnea, 100 ml\nGazta freskoa, 100 g\nArdi gazta urdina, 80-100 g\nOrburu crumblea egiteko:\nEkilore olioa orburuak frijitzeko\nGurina, 80 g\nIrina, 80 g\nArbendolak, 100 g\nLabea 175 gradutan berotzen jarri, goitik eta behetik.\nOrburu crumble-a prestatzen hasiko gara. Horretarako, orburuak zuritu, bihotza atera eta hauek xaflatan moztu. Jarraian, ekilore oliotan frijitu (gehiegi ez frijitu, ez dute kurruskari-kurruskari gelditu beharrik). Egiten direnean, irabiagailuaren ontzian sartu eta irabiagailuarekin birrindu. Ondoren, arbendolak robotean birrindu.\nOsagai guztiak ontzi sakon batean jarriko ditugu: orburu krema, arbendola birrindua, gurina, irina eta gatza. Segidan, dena bildu ore bat egiten den arte, eta labeko paperaren gainean jarri. Gainean beste labeko paper bat jarri, zapaldu eta ongi zabaldu, eta labean 10-13 minutuz egosiko dugu. Egiten denean, atera eta hozten utzi.\nBestetik, frittata egiteko, tipulak zuritu, julianan moztu eta zartagin batean oliba olioarekin gorritu. Egiten direnean baztertu eta gorde.\nRomaneskoari loretxoak atera eta garbitu. Patatak zuritu eta gazta birrintzeko gailuarekin birrindu. Ontzi sakon batean arrautzak kraskatu eta ongi irabiatu.\nJarraian, gaztak bertara mamurtu eta gainontzeko osagaiak erantsi, ziazerbak, gatza eta piperbeltza barne.\nNahaskia labeko erretilu borobil batera isuri eta 20-25 minutuz egosi.\nAzkenik, perretxikoak salteatu.\nPlatera aurkezteko, erdian frittata zati bat jarriko dugu. Albo batean, crumble-a harea gisa birrinduta jarriko dugu. Hau barazki-lurra izango da eta honen gainean, perretxikoak apain-apain jarriko ditugu. Gero, frittataren beste aldea perrexil olioarekin margotuko dugu.


Horizontes-eko Gosariak ''Asalto al cine'' (es)\nMexiko Hiriko Colonia Guerrero bizitegi-gunean bizi diren lau nerabe lagunak dira txikitatik, eta, beren arazoak konponduko dituztelakoan, plan bat prestatuko dute: zinema-areto batean lapurreta egitea. Bakoitzak bere gatazken arabera aurkituko ditu lapurretarako arrazoiak. Baina abenturak duten bakarra ipiniko du arriskuan: adiskidetasuna.\nMexiko Hiria, 1979. Aurretik Dime lo que sientes (2004) film laburra egin zuen, eta fikziozko film labur onenari emandako Ariel saria eskuratu zuen. Asalto al cine da bere lehendabiziko film luzea, eta CineCinéma saria eskuratu zuen Toulouseko Rencontres Cinéma d'Amérique Latine topaketetako Zinema Eraikitzen sailean. Ondoren, Donostia Zinemaldiko 58. edizioko Amerika Etxearen saria jaso zuen (2010). Horren ostean, Sundance zinema-jaialdian lehiatu zen, eta Guadalajarako zinema-jaialdian opera prima onenaren saria eskuratu zuen.\nRoberto Fiesco Ciudad Cinema\nGabino Rodríguez, Juan Pablo de Santiago, Angel Sosa, Paulina Avalos


ASTEBURU HONETAN TRIATLOIA SANTURTZIN ETA DUATLOIA ORDIZIAN\nASTEBURU HONETAN BI ZITA, DUATLOIA GIPUZKOAN ETA TRIATLOA BIZKAIAN:\nSANTURTZIKO LEHEN TRIATLOIA\nLarunbata honetan, ekainak 15, Santurtziko lehen triatloia ospatuko da. Sprint (750m-18km-5km) distantzian lastertuko da. Antolakuntza, IA Sport Event, Urdaitri Triatloi Taldea eta Euskadiko Triatloi Federazioaren esku izango da.\nProba arratsaldeko 16:30tan hasiko da, emakumezkoen kategorian eta 16:45etan gizonezkoetan.\nLasterketa, ezkerraldean kokatuta dagoen herri honetako portu aldean igaroko da. Boxak eta helmuga, Santurtziko IMDko atletismoko pistetan kokatuta egongo da. Igeriketako 750m-ak, kirol portua inguratuz osatuko dira. Lehen atalaren ondoren, 9kmtako bizikleta saioari aurre egin beharko diote, portuaren aldameneko ibilbide laun bati bi itzuli emanez,. Azken atalean, oinezko lasterketari aurre egin beharko diote, 2,5kmtako ibilbideari bi itzuli emanez, portuko pasealekuan, helmugara iritsi aurretik.\nGainera, leku berean, arratsaldeko 15:00tan bi kategorietan, super sprint distantziako (350m-9km-2,5km) triatloi herrikoia ospatuko da.\nORDIZIA-TXINDOKI-ORDIZIA LEHEN DUATLOIA\nDatorren larunbatean baita, arratsaldeko 16:00tan hasita bai emakumezkoetan baita gizonezkoetan ere, Ordizian, Ordizia-Txindoki-Ordizia lehen duatloia ospatuko da. Duatloi honek formatu berezia izango du.\nOrdiziatik bizikletaz irtengo dira, Larraitzeruntz (9,54 km), Larraitzetik Txindokira oinezko lasterketari aurre egingo diote (3,88kmtako igoera eta 3,88kmtako jeitsiera) eta berriro Larraitzetik Ordizira bizikletaz itzuliko dira (9,54km).\nBi box gune izango dira, Ordizian bata, Joxe Miguel Barandiaran Enparantzan, eta Larraitzen bestea. Irteera eta helmuga Ordizian kokatuko dira, Barrena Jauregiaren ondoan.


Hego Euskal Herria - Berria.eus\n"Hego Euskal Herria" bezala etiketatutako albisteen zerrenda\nHilekoaren ondoriozko bajak iritzi kontrajarriak eragin ditu sindikatuen artean\nCCOOren arabera, proposamena «aurrerapauso» bat da; UGTrentzat, ordea, emakumeak «estigmatizatu ditzakeen neurri desegokia».\n16 urtetik gorakoek gurasoen baimenik gabe abortatzeko legea ontzen ari da Madril\nAsteartean eramango dute zirriborroa Espainiako Ministroen Kontseilura. Hileko mingarriengatik gaixo baimena izateko aukera jasotzen du\nEspainiako Gobernuaren lege berriak 16 urtetik gorakoek gurasoen baimenik gabe abortatzeko eskubidea jasoko du\nZirriborroa asteartean eramango dute Ministroen Kontseilura. Hileko mingarriak dituztenentzako hiru eguneko baja ere aipatzen du.


Abu Dabi | Neurrira egindako Tour Paketeak\nSightseeing Abu Dhabiko hiriko ibilbideak\nErakargarritasun Turistikoa Abu Dabi\nJende asko bilakatu da Abu Dhabiko hiriko ibilbide turistikoen zale sutsua. Hainbat aukera topatu ditzakezu, hala nola Al Ain hiriko ibilbidea, Falcon ospitaleko ibilbidea, Louvre eta Sheikh Zayed meskita eta beste hainbat. Konfiantzazko eta ezagun gisa tour operadorea Abu Dhabin , VooTours-ek pakete onenak eskaintzen dizkie gure bezeroei prezio lehiakorrenetan.\nOrdu orekatua eta aparteko zerbitzua\nGehienek nahiago dute luxuzko eta aisialdirako arriskuan jarri gabe egutegi orekatua. Behar duzuna eskaintzen dugu modu merkean. Gure Abu Dhabi hiria gidatuak paketeak aukeratzen duzunean, aparteko zerbitzua espero dezakezu. Gure gidarik eleanitz eta bizitakoek fidagarriak diren laguntzaile gisa jarduten dute zure oporrak ahalik eta gehien gozatzeko.\nVooTours-ek zure eskakizun bereziei erantzuteko neurrira egindako pakete pertsonalizatuak ere eskaintzen ditu. Era berean, 100% bidaiarien segurtasuna bermatzeko segurtasun baldintza guztiak betetzen ditugu.\nJarri harremanetan gurekin, gure bisitaldi turistikoei buruz gehiago jakiteko Abu Dhabin\nLaguntza behar al duzu Abu Dhabitik Sightseeing City Tours-en egiteko?


Vaham Sarkisian: "Trajikoa da Euskal Herrian armeniar kulturari buruzko lan bat ere ez egotea" - Euskonews\nElkarrizketa: Vaham Sarkisian Vaham Sarkisian "Trajikoa da Euskal Herrian armeniar kulturari buruzko lan bat ere ez egotea" * Maria Agirre Hizkuntzalaria, filologoa, hispanista, eta, batik bat, euskalaria dugu Vahan Sarkisian. Armeniar Euskal Ikastetxeko zuzendariak, lan asko eta denbora gutxi dauzkala aitortzen digu; izan ere, ez dauka batere helburu makala: aitzina, euskara eta armenierak hizkuntza unitate bakar bat osatzen zutela dio, eta bi hizkuntzon lehenagoko egoera hori berreskuratu nahiko luke. Nahiko puzzle konplexua osatu nahi du, baina Armenian erabiltzen den ter orgomia izeneko arrosario tankerako baten laguntzari esker, kontzentratzea eta oreka mantentzea lortzen du. Nor da Vahan Sarkisian? 45 urte ditut eta Erevan en bizi naiz, Armeniar Errepublikako hiriburuan. Estatuko Unibertsitatean zibilizazio espainiarrari eta itzulpengintzaren teoriari buruzko eskolak ematen ditut; Erevan go Estatuko Unibertsitateko Armeniar Euskal Ikastetxeko zuzendaria naiz, eta Araxses izeneko armeniar euskal nazioarteko aldizkaria zuzentzen dut. Gainera, duela gutxi Armenian sortu berri den Nazioarteko Hizkuntza Akademia erakunde zientifiko kulturaleko lehendakaria ere banaiz. Zenbat hizkuntza menperatzen dituzu? Gutxi, egia esan: armeniera (nire ama hizkuntza), errusiera, gaztelera eta frantsesa. Eta ingeles eta italiera pixka bat. Dagoeneko desagertuta dauden zenbait hizkuntza ere ezagutzen ditut, eta latina ere bai, noski. Gutxi iruditzen al zaizkizu? Burutu nahi dudan lana egiteko, askoz ere gehiago ezagutu beharko nituzke. Eta euskara? Zoritxarrez ez dut hitz egiten, baina ulertzen eta ezagutzen dut. Hitz egizu Armeniari buruz. Nolakoa da? Herrialde asiar bat da, zibilizazio desberdinen tartean dagoena. Armenian amaitzen da Europa eta hasten da Asia, eta alderantziz. Desagertuta dauden zibilizazio desberdin askoren elementuak jasotzen ditu bere baitan, eta, nolabait, kultura horien oinordeko nagusia da. Berez nahiko kultura heterogeneoa da armeniarra, baina kutsueuropar argikoa, kristaua da eta. Inbasio musulmanak jasan zituen arren, bere horretan mantendu du kristautasuna. Zaila da Armenian zenbat biztanle dauden zehaztea, mugimendu handiko lekua baita, baina hiru milioi pertsona baino gehiago bizi direla esan daiteke. Paisaia Euskal Herrikoaren antzekoa da, eta izen asko berdinak dira; alegia, geografia eta hizkuntzaren aldetik, egoera berbera dute. Armenian Araxses izeneko ibai bat dago (Nafarroan bezala), Deba izeneko beste bat (Gipuzkoan bezala), eta abar. Ehundaka antzekotasun daude. Noiz izan zenituen euskarari buruzko berriak lehen aldiz? Duela 25 bat urte. Gazteleraren azpigeruza aurrelatindarra aztertzen ari nintzela, euskarak eta hizkuntza aurre erromanikoek gaztelerarengan izandako eraginari buruzko konparaketa batzuk iritsi zitzaizkidan, eta horretan gehiago sakontzeari ekin nion, horren inguruko libururik apenas zegoen arren. Zenbait euskalarirekin harremanetan jartzea lortu nuen: Jose Maria Satrustegi, Enrike Knörr, Arana Martija... Euskararen eta armenieraren arteko harremanari buruzko ikerketak egin dituzu. Zer adierazi nahiean zabiltza? Zer dira euskara eta armeniera: neba arrebak, lehengusuak...? Duela 70 urte, Joseph Karst hizkuntzalari aleman ospetsuak oso azterketa garrantzitsuak gauzatu zituen, eta honako ondorioa atera zuen: euskara eta armeniera, hizkuntza enbor bereko bi aldaera direla, ia batere aldatu ez direnak. Neba arrebak dira beraz. Eta tesi hauxe defendatzera nator, datu eta proba berriekin. Armeniarrak eta euskaldunak, kultura eta hizkuntzari dagokionez, elkarrengandik oso hurbil daude. Familia erromanikoan hizkuntza neolatinoek antzekotasun eta desberdintasunak zeuzkaten bezala, halaxe dauzkate euskarak eta armenierak ere; batzuetan hainbesteko antza daukate, itzultzailearen beharrik gabe ere ulertuko geniokeela elkarri, gaiaren eta pertsonen xedagarritasunaren arabera, jakina. Euskaraz zein armenieraz berdinak diren hitzen zerrenda bat egin dut, eta 600 dira gutxi gorabehera. Hitz horieiesker erraz asko komunika gaitezke; euskararen eta armenieraren berezitasunak besterik ez genituzke ezagutu beharko. Kontua da euskarak eta armenierak beren originaltasuna gorde dutela, eta nondik etor ote litezkeen jakin nahi dugu orain. Ikerketa honek, beharbada, bi herrialde hauek elkarrengandik urrundu izanaren arrazoiren bat iradoki diezaguke. Nire ustez, aitzina kultura euro asiar handi bat zegoen, gero beste elementu arrotz batzurekin nahastu zena, eta orduan erabat bereiztu ziren euskara eta armeniera; horren ondorioz, aitzinako kultura honen bi irla garrantzitsu ditugu gaur egun. Litekeena da gehiago ere egotea, baina ezaugarri hauek oso eraldatuta daude beste kulturetan. Noraino iritsi nahiko zenuke zure ikerketen bidez? Nire egiteko nagusia, desagertu zen hura berregitea da; hau da, armenieraren eta euskararen protohizkuntza komuna berregitea. Aitzina hizkuntza unitate bakar bat osatzen zuten, eta ez bi. Armenieraren eta euskararen aitzinako egoerara heldu nahiko nuke. Kristo aurreko laugarren edo hirugarren milurtekoraino jo beharko dudalakoan nago. Nahiko zeregin zaila da eskuartean daukazuna. Ondo antolatzean dago gakoa, zeregin honek aldebakarrekoa izan behar du eta. Nahiko ongi ezagutzen dut euskara arlo honetan lan egin ahal izateko; dagoeneko euskalaritzari buruzko hogeita hamar liburu argitaratu ditut, eta euskal kulturaren inguruko zenbait liburu armenierara itzuli. Ondorioz, nire herrialdean dezente ezagutzen da euskal kultura, eta ikerlariek badaukate lanean aritzeko moduko materialik. Baina, zer gertatzen da hemen? Ezertxo ere ez. Euskal Herrian ez dago Armeniari buruzko ezagutzarik. Oraindik ez dago kultura armeniarrari buruzko liburu bat bera ere euskaraz; deus ez hizkuntzalaritza edo literatura armeniarraren inguruan. Trajikoa da benetan. Armenian euskal hizkuntza eta kulturari buruzko liburu batzuk dauzkagu, eta hemen gauza berbera egin beharko litzateke. Ez dago orekarik, eta horrela ezin da lanik egin. Ikusten al duzu egoera aldatzekomodurik? Erabat aldatzeko aukerarik ez, baina neurri serioak ari gara hartzen hutsune hori hein batean bederen betetzeko. Alde batetik, euskara armeniera eta armeniera euskararen bi hiztegi egin behar dira, eta bestetik, gramatikako bi eskuliburu. Hau guztia, elkar ezagutzen hasi ahal izateko. Zein erakunderen babes ekonomikoa jasoko du proiektu honek? Lehenik eta behin esan nahiko nukeena da Armenian lortu den guztia, zailtasun ekonomiko larrien tartean egin dela. Hango bizi maila hemengoa baino askoz ere apalagoa da, eta bertan ez daukagu ez lekurik, ez eta lanarekin aurrera egiteko modurik ere. Dena den, oso garrantzitsua da egoera horretan lortu dugun guztia: Jose Mari Satrustegiren euskal mitologiaren antologia handi bati buruzko 5.000 ale ditugu armenieraz, eta baita ere Euskal Errefrauen Bilduma, Bernart Etxepareren Linguae Vasconum Primitiae... Hala ere, inork ez dit galdetzen hori guztia nola lortu dugun. Denak pozik daude egiten ari naizen lanarekin, baina inork ez dit galdetzen nola egiten dudan. Erantzukizun hori nirekin elkarbanatuko duen lankidetza euskalduna behar dugu, materialki zein moralki. Albiste onak jaso ditugula dirudi, izan ere Gipuzkoako Foru Aldundiko Euskara zuzendariarekin hitz egin dugu, eta euskara armeniera hiztegia eta gramatika eskuliburuaren proiektuak sustatuko dituela hitz eman digu. Ea ezer lortzen dugun! Hiztegia Enrike Knörrekin batera egingo dut, eta gramatika eskuliburua, berriz, Jose Maria Satrustegirekin. Armeniar Euskal Ikastetxeko filologo zaitugu. Zein da gune horren egitekoa? 1994ean eratu zen, Armeniako diru laguntzari esker. Uneotan bost kolaboratzaile ditu, eta Araxses armeniar euskal aldizkaria kaleratzen du. Armeniako Gobernuak, baldintza ekonomiko negargarrietan baina, ikastetxea eta aldizkaria bost urtez mantentzea lortu du; horrek aditzera ematen du gure gobernuak seriotasun handiz hartu duela gai hau bere gain. Euskalaritza gure gobernuaren politika zientifikoaren barne dago ofizialki. Hala ere, arazo larriaksortzen hasi zaizkigu, zeren eta euskaldunen aldetik erantzun ofizial seriorik jasotzen ez dugunez, ikastetxean egiten dugun lanaren erabilgarritasuna zalantzan jartzen hasia da gobernu armeniarra. Etorkizunerako diru laguntza dago jokoan. Hemengo lagun batek, Luis Zamakona Azkuna industriariak, hiru argitalpen finantzatu dizkigu jada, baina, jakina, ezin du proiektu handietarako diru laguntzarik eman. Izan al duzu inolako harremanik Eusko Jaurlaritzarekin Euskal Herrira egindako ikustaldi honetan? Ez. Barkatuko didazu, baina nire mailako ikerlari batek ezin du atez ate diru eskean ibili. Egin behar izan dut halakorik, eta zenbait ezezko ofizial jaso ditut. Baina, bitxia bada ere, euskal ofizialtasunaren axolagatasun honen aurrean, Espainiako Gobernuak euskalaritzako beka bat eman zidan akitaniar euskal armeniar proiektu bat garatzeko. Beraz, hara zein den egoera: euskalaritza Armeniako hizkuntza politikaren barne dago, eta, euskal armeniar arazoa, Madrilgo politika ofizialaren baitan. Euskadik, bien bitartean, ez du deus esaten. Bitxia benetan. Britainia Handiak, Frantziak eta Alemaniak enbaxadak dauzkate Armenian; ba al dakizu zer egiten duten? Urtero milaka liburu dohain banatzen dituzte. Nik, ordea, liburu bat eskuratzeko, eskutitz batzuk bidaltzen ditut, baina ez dut ezer lortzen. Proiektu honetarako, Luis Mitxelenaren Orotariko Euskal Hiztegiaren ale bat behar dut (orain bertan Ibon Sarasola azken ukituak ematen ari zaio), baina oso garestia da niretzat. Hiztegi hori erosteko, urte eta erdiko soldata osoa aurreztu beharko nuke. Oraingo honetan ere idatzi ditut eskutitz batzuk, baina gaur gaurkoz ez dut inolako erantzunik jaso. Apur bat haserre eta sumin ikusten zaitut. Apur bat ez, oso. Urtero etortzen zara Euskal Herrira. Nola moldatzen zara ekonomikoki? Orain arte ez naiz sekula gonbidapen ofizial bidez etorri Euskal Herrira, pertsonalaz baizik, eta bitan Espainiako Gobernuak gonbidatuta. Bitxia da, asko jota %20an naizelako hispanista, eta %80an euskalaria. Dena den, ez duzu etsi. Ez, ez. Irabazi egin behar dut, beste aukerarik ez daukat eta. Gehiegizko eszeptizismoa somatzen dut hemen, konfidantza gutxiegi euskal armeniar ikerketaren etorkizunari dagokionez, baina nire baikortasuna hori baino handiagoa dela iruditzen zait. Guda irabazita daukat. Argazkiak: Maria Agirre Euskonews & Media 59.zbk (1999 / 12 / 17 24) Eusko Ikaskuntzaren Web Orria


Gaiak: Urduña, Bizkaiko konfinea - Euskonews\nAPODAKA, Santi ARRAZURIA, Itziar LOPEZ, Marta\nMendira igotzen garenean landaretza eta fauna ezberdina ikus dezakegu. Urduñan pagadi eta harizti handiak daude, eta pinuak ere ikus ditzakegu. Noizean behin ibai ertzetan gorosti, lizar, urki hosto distiratsuak ere ikusiko ditugu. Gorobel\nGutxi gora behera 20 kilometroko luzerako malda irregularra du. Kilometro horiek dira hain zuzen Santiago mendia, Angulo mendatea eta mendebaldea banatzen dituena. Ebakidura izugarriak ditu eta bertan ezkutatzen dira saiak, beleak eta agor-beleak.\nHantxe topa daitezke Nerbioiko ur-jauziak, Santiago mendiko etsaiegia, Unginoko begia, Kobatako zeroia? Aipatzekoa da baita ere, Txarlazoko “boloa”, hau da, ikuskizun ederra eskaintzen duen laino formazio berezia. Nerbioi ibaiaren jaiotza\n300 metroko jauzia eta Europako ur-jauzi ederrenetariko bat da. Goiko aldean begiratoki bat dago, erraz hel gaitezke autoarekin Urduñako mendebaldetik abiatuta. Urduñako mendiak\nUrduñako mendiak pasatu dira oso garrantzitsuak izatetik herriko jendeak ez ezagutzera.\nIraganean mendi hauek garrantzia izan zuten: mendien kokapenak nekazarien bizitzak babestu behar izan ditu beti eta baita hiritar guztienak ere. Urduñako mendikate ospetsuena “La Peña” da, eta han Antiguako Ama Birjina kokatuta dago.\nAsteburuetan herriko eta baita inguruko herrietako asko ere eguna pasatzera igotzen dira. Ohitura bat da “Otxomaio” egunean La Peñara igotzea ; Antiguan egiten den mezaren ondoren jendea oinez igotzen da Antiguako Ama Birjinaren monumentua ikustera. Ohitura hau gaur egun ere mantentzen da eta bai gazteak eta baita helduak ere hara igotzen gara. Bide egokia\nArabako iparraldetik hegoaldera ibilbide dezentearen ondoren, Txolopeko, Artezabaleko eta Bedarbideko gailurrak zeharkatzen ditu. Joan-etorria burutzeko bidean bost edo sei ordu eman behar izango dituzu. Euskal Herriko toki politena eta bakartienetakoa da.


Thomas Prattkik emanda, LISPA-ko fundatzaile eta zuzendaria\n2016ko uztailak 12-13\nasteartea 10:00 – 17.00\nAntzerki fisikoaren ikerketan interesatutak dauden profesional eta ikasleei zuzenduta.\nIzena eman hemen: http://goo.gl/forms/ X32CZVncXO3iUE3X2\nBi iraupen-eguneko tailer honek embodiment-aren ideia aztertzen du sorrera-prozesuetan elementu gako bezala. Maskara neutroaren erabileraren bidez, LISPA-ko filosofia pedagogikoaren oinarria, parte-hartzaileak gorputz-emozio, bizitza-artea eta gorputz fisikoa-gorputz poetikoaren arteko harremanak lantzera gonbidatuko ditu. Horretaz gain, garatutako lanak sorrera-prozesuetako funtsezko dinamiken ezaguera handiagoa lortzeko, bere funtzioa antzezlan-eraikuntzetarako eta sorkuntza dramatikoren bere aplikaziorako balio izango du.\nTailer hau antzerki fisikoko esplorazioan interesatutako profesionalentzat diseinatuta dago.\nLISPA, bere sorreratik 2003an, sorkuntza antzerkiaren eta performance-ren formakuntza eta ikerketa artistikoaren eremuan nazioarteko elkargune ospetsuan bihurtu da. 50 herrialdetako ikasleek LISPA-ko programa ezberdinak osatu dituzte, eskola eremu honetako internazionalen eta anitzenetako puntu batean bihurtuz.\nJacques Lecoq-en pedagogiako erroez, programa pedagokikoa idazmen, performance, interpretazio eszenikoa, dantza, koreografia edo eta zuzendaritzarako profesionalentzat zuzenduta dago. 2016tik aurrera, LISPAko programa tokiz aldatuko dute Londresetik Berlinera eramanez, ikasleei internazionala eta zoragarria den hiri batean bizi eta ikasteko esperientzia eskainiz.


Lekua duela erakutsi nahi du | Kirola | Berria\nLekua duela erakutsi nahi du\nHiru urteren ondoren, Baiona Top 14an ariko da berriro. Larunbat honetan ekingo dio lehiari, mailari eusteko helburuarekin. Partida zaila du hasteko: Parisen ariko da, Racingen aurka\nBaionako jokalariak, elkar besarkatuta, joan den ostiralean Perpinyaren aurka jokatutako lagunarteko partidan. JULES LAVEAU Tamaina handiagoan ikusi\nTop 14an irautea ez da lan erraza izaten. Sasoia joan eta sasoia etorri, ez da arraroa Pro D2tik igotako bi taldeetako batek maila galtzea. Urrunago joan gabe, hori pasatu zitzaion Baionari 2016-17ko denboraldian. Eliterako itzulera sasoi bakarrerako kontua izan zen, eta hori eragoztea du helburu sasoi honetan Lapurdiko taldeak. «Maila honetan tokia dugula erakutsi nahi dugu. Jarrera erakustea da, lehiakorrak garela erakustea. Umilak izateak ez du esan nahi anbiziorik ez dugunik». Yannick Bru taldearen managerrak denboraldi-aurre honetan zabalduriko mezua da. Bide luzea izango du maila horretan mantentzeko, eta larunbat honetan ekingo dio, Parisen, Racing 92ren etxean (18:00). Frantziako hiriburuko taldea zazpigarren izan zen iragan sasoian.\nBru da taldeko izarra, eta aulkian dago. Iragan sasoian iritsi zen Baionara, hiru urterako plana besapean hartuta, eta aurrenekoan lortu zuen arrakasta. Entrenamendu fisiko gogorra eta gazteen aldeko apustua dira haren makuluak. Udan, Philippe Tayeb taldeko presidenteak esan zuen talde askotako eskaintzak jaso dituela, baina Baionan jarraituko du.\nBi sasoirako luzatu du kontratua Bruk, eta uda honetan osatu du lehen denboraldirako saskia. Zumitz xumeak izan ditu. Zenbait hedabidek argitaratu dutenez, Baionak hamasei milioi euroko aurrekontua izango du, eta zazpi bat milioi soldatetan gastatzeko. Iragan sasoian, 11,5 eta 3,8 ziren. Jauzi handia da, hein handi batean ligaren diru sariaren eta telebista eskubideen eraginez. Baina mailako aurrekontu xumeenetako bat da. Iragan sasoian, Top 14ko batez besteko aurrekontua 25 milioi ingurukoa zen.\nAlde handia da, Pro D2tik Top 14ra dagoen jauzia bezala. Bruk inork baino hobeto azaldu du. «Intentsitatean eta abiaduran aldea ez da sekulakoa. Kolpe eta bultzadetan, aldiz, aldea benetakoa da. Talka egiteko garaian ezberdina da. Partidak kateatzen direnean ere aldea dago; jokalari gehiago behar dira. Pro D2ko kanporaketak ez daude Top14ko mailatik urrun, baina partida bakarra da halakoa. Gure erronka egokitzea izango da». Managerrak, hala ere, ez du iraultzarik egingo, ez, behintzat, bere joko estiloan. «Aurreko sasoian eginiko jokoari fidelak izango gatzaizkio: eskura, irudimenaz... Aurrean egongo da aldea. Arerioa hobea izango da».\nBruren arabera, aldea talketan dago. Bada, horri aurre egiteko konponbideen bila aritu da merkatuan. Eta, errugbian, non dago indarra? Polinesian. Sei polinesiar fitxatu ditu: Matta Luamanu samoar erraldoia —1,91 metro eta 130 kilo— Harlequinsetik etorri da. Haren herrikide Villiamu Afatia eta Alofa Alofa ere berriak dira. Tongarrak dira, berriz, Edwin Maka Tolosatik etorritako aurrelaria —1,96 metro eta 146 kilo— eta Malietoa Hingando uztartze erdilaria. Iragan sasoitik beste bi tongarrek jarraitzen dute: Latu Latunipuluk eta Toma Taufak. Berrien artean ezagunena, baina, Census Johnston da. 1,91 metro, 137 kilo eta 38 urteko harroina da. Miarritzen, Saracensen, Racingen eta Tolosan ibilitakoa da, eta hiru Munduko Kopa jokatu ditu. Mito bat da Samoan, eta funtsezkoa izango da taldeko polinesiar aurrelari multzoa gidatzeko orduan.\nMunduko Kopa jokatuko dute irailaren 20tik azaroaren 2ra, Japonian, eta, horren ondorioz, kontraturik gabeko jokalari frantziarrak garestitu egin dira. Hala, «apustuak» egin behar izan dituztela onartu du Bruk.\nApustua da, esaterako, Djibril Camara. Ondo bidean, Baionak ezingo luke fitxatu, baina Stadek «falta larri» batengatik eten zion kontratua. Bruk ezagutzen du, bere aginduetara izan baitzuen Frantziako selekzioan. Yoan Monribot ere Baionan da berriz, «etxean», aurkezpenean esan zuenez. Ez dira fitxaketa bakarrak, baina bai esanguratsuenak —guztira hamazazpi jokalari berri ditu—. Iragan sasoian mailaz igotzea lortu zuen multzoaren zati handi batek segituko du, baina badaude hutsuneak ere, hainbat kutunak: Martin Bustos Moyano Paueko finaleko heroiak eta Abdelatiff Boutaty tigre maitatuak taldea utzi dute.\nMunduko Koparen eragina\nLehen itzulia arraroa izango da, Japoniako Munduko Koparekin batera jokatuko baita. Asko dira bertan ariko diren Top 14ko jokalariak, gehienak garrantzitsuak euren taldeetan, eta hutsune handiak utziko dituzte. Ezustekoak emateko aukera ona izan daiteke. Baionak jokalari bakarra galduko du: Hingando. Taldeek, baina, haiek ordezkatzeko, jokalariak fitxa ditzakete, eta Bruk Callum Wilson ingelesa deitu du. Hingandoren deia ere ezustekoa izan da, Tongako eta Fidjiko federazioek salatu dutenez, Top 14an ari diren talde batzuek euren jokalariak presionatu baitituzte Munduko Kopari uko egin diezaioten.


Donostia Zinemaldia :: Mother of George\nAdenike eta Ayodele nigeriarrak dira, eta Brooklynen bizi dira. Ezkondu ostean arazoak izango dituzte, ezin baitute seme-alabarik eduki. Adenikek erabaki bat hartu behar du, baina ez daki horrekin bere familia salbatu ala suntsitu egingo duen.\nAndrew Dosunmu Nigerian hazi zen eta bertan ikasi zuen. Yves Saint Laurenten laguntzaile gisa hasi zen lanean, eta haren ondoan zuzendari kreatibo eta argazkilari izatera iritsi zen. Egin zuen lehenengo fikziozko film luzea, Restless City (2011), 2011ko Sundanceko zinema-jaialdiko NEXT programaren barruan estreinatu zuten. Hot Irons (1999) lanak dokumental onenaren saria irabazi zuen Uagaduguko zinema- eta telebista-jaialdi panafrikarrean (FESPACO), baita Torontoko zinema-jaialdiko Reel Award ere. Horretaz gain, Hego Afrikako telebistako Yizo Yizo show ezagunaren hainbat kapitulu eta musika-bideo ugari zuzendu ditu.


Espainiako futbol ligako hirugarren maila txapelketa ez profesionala da, 1929an abiatutakoa.\nKategoriari dagokionez, Bigarren B Maila eta Erregional Preferentea artean dago kokaturik.\n2019-2020 denboraldia 28. jardunaldia jokatu ondoren COVID-19 pandemiaren erruz etenda gelditu zen. Maiatzaren 6an erabaki zen liga ez berrekitea eta sailkapenak une horretan zeuden bezala uztea. Multzo bakoitzeko aurreneko laurek igoera play-offak jokatu zituzten elkarren artean eta bakarra igo zen Bigarren B mailara. Ez zen jaitsierarik izan baina azpiko mailetatik taldeak igo ziren, IV taldean probintzia bakoitzeko bana eta XV multzoan Lehen Autonomikotik hiru. Horren ondorioz talde kopurua handitu egin da 2020-21 denboraldirako eta txapelketak egitura berezia hartu du. Bi fasetan jokatuko da. Lehenengo fasean 11 taldetako bi multzo osatuko dira. Bigarren fasean multzo bakoitzeko hiru talde onenek igoera fasea jokatuko dute eta azkenengo bostek jaitsiera fasea.\nEspainiako futbol ligako hirugarren mailako IV taldearen historiala (Euskal Autonomi Erkidegoa)\n↑ (Gaztelaniaz) «La Segunda B y Tercera tendrán ascensos pero no descensos» La Vanguardia 2020-05-06 Noiz kontsultatua: 2020-09-12.\nOrriaren azken aldaketa: 19 iraila 2020, 15:28.


Ramon Etxezarreta: “Euskara hizkuntzagoa izan behar da sinbolo baino” - badu, bada\nRamon Etxezarreta: “Euskara hizkuntzagoa izan behar da sinbolo baino”\nRamon Etxezarretaren diskurtsoa urrundu da gehien orain artean egin diren bisitetatik, eta baita, erakusketaren beraren planteamendutik ere. Kritiko agertu zen erakusketaren zenbait aspekturekin, eta pena izan zen saioak duen denbora-mugaren ondorioz, bere ekarpenetan gehiago sakondu ahal ez izatea.\nEdonola ere, ados egon edo ez, eskertzekoa izan zen ikuspuntu berriak entzuteko aukera.\nBere post-it propioak ekarri zituen Ramonek. Zenbait idazlek idatzitako pasarteak irakurri zituen bisitan zehar, bere jardunerako sarrera egin edo hori osatzeko; erakusketan zehar dauden post-it ek Badu Bada osatzen duten era berean.\nHala Kirmen Uriberen Mussche eleberritik ateratako pasarte bat irakurriaz hasi zuen bisita Ramonek. Pasarte horretan gutun bat bidaltzen dio erbestean dagoen pertsonaia batek hemen dagoen beste bati, eta hori zein hizkuntzatan idatzia izango ote zen pentsarazi zion Ramoni. Hizkuntzen inguruko gogoetarako abiapuntu.\n“Elebiduna ez den gizarte batean, nere ustez, euskerak ez luke etorkizunik”\n“Kondizional gehitxo daude hemen” esan zuen Ramonek hirugarren aretoan. “Elementu pasibo gehiegi daude. Tratamendu kolektiboa dauka, baina norbanakoak bere egiten ez badu, jai du euskerak”. Ekintza horiek jendea bereganatzeko izan behar dira horregatik izan beharko luke areto honetan esaten denak ezberdina, “maite bazaitu, balio badizu…” adibidez.\nSaretik etorri zen Ramonen bigarren post-it-a. 31 Eskutik blogean Juan Luis Zabalak idatzitako artikulu batek sortu duen zalaparta ekarri zuen Badu Badara: Elebakartasunaren aberastasuna. Hor idazleak berak, eta iruzkinak egin dituzten hainbat bisitarik elebakartasunak dituen abaintailez eta desabantailez mintzatzen dira. Ramonek argi du: “elebiduna ez den gizarte batean, nere ustez, euskerak ez luke etorkizunik”, horregatik “elebakartasunaren aldeko aldarria zilegi da, baina ez da reala gaur egun”.\nElebitasunaren gaia behin baino gehiagotan ateratzen da Badu Badan, ezin baitugu ahaztu gure eremuaren errealitatea dela. Bederatzigarren aretoan erakusten da hori bere espresio dramatikoenean. Estres linguistikoaz hitz egiten denean.\n“Ez dakit oso ados nagoen ni bideo honekin. Eta ados nagoen edo ez nagoen erabakitzera behartuko banindute, seguru aski, ezetz esango nuke”. Bere ustez, ez da egia elebiduna denak halako estresa sufritzen duenik. “Bi hizkuntza dakidanaren erosotasunean bizi naiz, bakarra jakitea estresanteagoa da bi jakitea baino”. Eta adibide gisa jarri zuen, prentsan (Diario Vascon) zutabeak euskaraz idazten dituenean jende gehiagok esaten diola ez duela ulertzen, gazteleraz idazten duenean baino, eta beraz, elebakarrari sortzen zaiola arazoa, ez elebidunari.\nIban Zaldua ekarri zuen erakusketara puntu honetan Ramonek. Iban baino gehiago, berak idatzitako azken liburuaren pasarte bat, Idazten ari dela idazten duen idazlea.\nLege aldetik inoizko egoerarik onenean dago euskara\nEuskal Herriko mapa erakusten da seigarren gunean, baina hirutan banatua, egungo banaketa administratibo-politikoari erreferentzia eginez. “Oraingoz ez du beste ilustraziorik”, horregatik, “errepresentazio honestoa” da Ramonen hitzetan. “Egia da zatitze hori hizkuntzaren kaltean doala, baina, lege ikuspuntutik inoiz izan degun egoerarik onenean gaude, horrek ez du esan nahi hobetu behar ez degunik, baina hori onartu egin behar degu”.\nEtimologikoki “euskaldun” euskara duena da, ez zen esanahiak dituen ñabarduretan sartu (Iñaki Perurenak eta Harkaitz Canok bai eman zituztela beren ikuspuntuak horren harira). Baina ados agertu zen “euskaldun” eta “euskal herritar” adieren ezberdintasunarekin. “Euskaldun eta euskal herritarren arteko ezberdintasuna onartu egin behar da, baina nekez ukatu inori euskalduntasuna, eta hori egiten da”.\nEuskararen iraupenari lau aditzekin erantzuten dio Badu Badak: erabili, maitatu, ikasi, irakatsi, baina arrazionalitatean gehiago sinisten du Etxezarretak. Horregatik da erabili, ikasi eta irakastearen aldekoagoa, maitatzearen aldekoa baino. “Maitatu norberak egin behar du, maitasuna kolektibo batean delegatu da, eta hori egiten denean beste arazo batzuk sortzen dira…”.\nBesteak beste, horregatik ere, erakusketak dituen aretoen ordena aldatu egingo luke Ramonek, eta Gozatu, Jolastu, Maitatzearen aurretik jarri. Lehen bi aditzak baitira funtsezkoagoak euskararentzako. “Topikoa bihurtu da euskarak umorea behar duela, baina azkenaldian eskatologiko xamarra ari da bihurtzen euskarak duen umorea. Hori findu egin behar da”. Izan ere, umorea eta ironia dira hizkuntza bat hitz egitearen azken fasea. Nolabait, hizkuntza hori menperazten duzunaren seinale.\nKultura, euskarazko sorkuntza da Ramon Etxezarretari satisfakzio gehien ematen diona. Akaso, horregatik, kontentu ikusten zitzaion Murgiltzearen aretoan. “Euskera hizkuntzagoa izan behar da, sinbolo baino, eta horregatako sortzaileak behar ditugu, jende jantzia”.\nIkuspegi horretatik egin zuen ere euskaltegiek beren lehen urteetan egin zuten ekarpenaren balioaren irakurketa. “Euskara ikasten hastea, kultur aportazioa izan zen askorentzat. Euskara ikastetik hasi, eta gero beste formazio mota batzuk jasotzera animatzen zen jendea”.\nEz adiorik kritikarik gabe\nEzin erakusketa amaitu, azken kritika egin gabe. Bertsotan eta Atxagaren bideo batekin agurtzen du Badu Badak bisitaria. “Txarrerako eta onerako inebitableak diren bi elementu dira. Atxaga oso idazle ezaguna da hemendik kanpo ere, nahiz eta hemengo askok gazteleratik bueltan ezagutzen duten.\nHala ere, bertsolariekin ikusi zuen arazorik handiena. “Euskaraz ematen da agurra, eta gainera, euskarak duen elementu ulergaitzenarekin. Erdaldunek eta bertsoak ulertzen ez dituzten askok ez dute agurra ulertzen. Problema hori ikusten diot honi”. Beste ikono batzuk nahiago lituzke Etxezarretak gune honetarako.\nGaizki hezitakoa al da erakusketa erdaldunekin?


Estatu Batuetako esne-erakunde batek esnegintza eskatu du publizitate engainagarriagatik | Consumer\nEstatu Batuetako esne-erakunde batek esnegintza eskatu du publizitate engainagarriagatik\nEskaria dela eta, kanpaina bat egin du elikagaien industriak, esnekien kontsumoak pisua galtzen laguntzen duela dioena.\nPCRMk dio ebidentzia zientifikoak frogatzen duela esnekien kontsumoak gizentasunari laguntzen diola edo, nolanahi ere, ez duela eragin negatiborik edo positiborik. Horren alde, Esnekien Kontseilu Nazionalak (2003az geroztik ahalegintzen da esnekien kontsumoaren eta pisu-galeraren arteko harreman positiboa sustatzen) adierazi du zenbait ikerketa zientifikoren arabera, egunean hiru esneki-errazio kontsumitzeak, kaloria gutxiko dietarekin batera, pisu gehiago galtzen laguntzen duela esnekirik kontsumitu gabe kaloria-murrizketak baino.\nHala ere, PCRMk dio kanpainaren oinarri diren ikasketak ez direla fidagarriak, Estatu Batuetako eta Kanadako Nekazaritza eta Arrantzari buruzko Informazio Buletinaren arabera.\nEstatu Batuak industria láctea-eu obesidad-eu pcrm-eu


“Bi literatur hizkuntza, bi mundu?” erreportajerako galdetegiaren erantzunak | Oharrak & Hondarrak\nPost hau Elkarrizketak atalera eta Erdal literatura,Euskarazko literatura,Literatur sistema laburpen hitzekin ibanzaldua-k bidalia da. Gogokoetara gehitzeko lotura iraunkorra.\n3 thoughts on ““Bi literatur hizkuntza, bi mundu?” erreportajerako galdetegiaren erantzunak”\nAna Morales on 10:21 am 2014/10/09 said:\nTxikitasunak gauza alternatiboak egiteko toki gehiago uzten du, egia da. Baina, horretaz gain, nik gogoratuko nuke euskarazko merkatuan jende asko dagoela doan, literalki artearen amoreagatik, lan egiten duena (adibide bat da ArgitaletxeaEdo!-ren kasua, non ordainsari bakarra idazle, itzultzaile eta ilustratzaileentzat den liburu kopuru bat eta proiektu eder baten parte izatearen poza). Agian oker nago, baina uste dut hori pentsaezina dela gaztelaniazko sisteman.\nibanzaldua on 10:34 am 2014/10/09 said:\nBai, ados nago diozunarekin, Ana. Baina ez nintzateke ausartuko “pentsaezina” hitza erabiltzera: gaztelaniazko argitaletxe txikien munduan horrela dabilen jende dezente ezagutzen dut, denbora partzialean lan eginez bertan eta, ez gutxitan, gratis eta amore egiten. Agian proportzioan ez da gauza bera izango, hots, enpresa “komertzialek” pisu gehiago izango dute, apika, espainiar literatur sisteman. Baina ez dira halako kasuak falta, ez horixe.\nAna Morales on 1:09 pm 2014/10/09 said:\nArrazoia duzu, Iban, txarto erabili dut “pentsaezina” berba, segurutik gaztelaniazko idazle jakin batzuk neuzkalako buruan. Mila esker argibideagatik.


'ABC. Bilboko Museoaren alfabetoa' - Kulturklik\n"ABC. Bilboko Museoaren alfabetoa"\nBilbao 2018(e)ko urriaren 6(e)tik 2020(e)ko urtarrilaren 6(e)ra\n(*) Oharra: Erakusketa hau 2019ko urrian artelan berriekin eguneratu da, 1919ko Nazioarteko Erakusketaren mendeurrena dela eta.\n1908ko urriaren 5ean, Hiriko Udalak eta Bizkaiko Foru Aldundiak Bilboko Arte Ederren Museoaren fundazio agiria sinatu zuten, erreferentziazko erakundea hirian eta museoen panoraman.\nSorreraren 110. urteurrena dela-eta, museoak, BBKren babesarekin eta Kirmen Uribe idazlea (Ondarroa, Bizkaia, 1970) literatura-komisario dela, ABC. Bilboko Museoaren alfabetoa erakusketa aurkeztu du, antzinako eraikin osoa –1. aretotik 31.era– hartzen duen proposamen berria, azken hilabeteotan egindako eraberritze museografiko sakonaren ondoren.\nErakusketaren abiapuntua ideia original bat da, zeinaren bidez instalazioen eraberritzea bilduma bisitariei erakusteko modu berri batekin lagundu nahi duen museoak, begirada ere berritzeko aukera emanez horrela. Horretarako, obrak ordenatzeko ohiko erakusketa-irizpideen ordez –kronologikoa edo eskolen zein egileen araberakoa–, alfabeto zabal bat erabili da, 27 letraz gain espainiar alfabetoaren ll digrafoa eta euskal alfabetoaren ts, tx eta tz digrafoak ere biltzen dituena.\nProposamen hau garatzeko, Kirmen Uribe idazlea izan da literatura-komisarioa; museoa ondo ezagutzen du eta ohiko bisitaria izan da haurra zenetik, haren Bilbao-New York-Bilbao (lehen eleberria, 2009an argitaratua) eta Elkarrekin esnatzeko ordua (orain arteko azken eleberria, 2016koa) lanetan islatuta geratu den moduan, bi lan horietan Aurelio Arteta eta Antonio Gezalaren obrak, hurrenez hurren, tramaren funtsezko osagai baitira.\n31 letra horietako bakoitzarekin lotuta, Kirmen Uribek euskarazko, espainierazko, ingelesezko edo frantsesezko hitz bana bilatu du, eta hitz horiek inspirazio literariotzat eta komisariotza-argudiotzat erabiliz, museoaren antzinako erakineko areto guztietan erakutsiko diren museoko bildumako artelanen aukeraketa bat egin du. Hain muntaketa berezirako, horrez gain, Ana Isabel Román eta Eduardo López artisten laguntza izan dugu.\nHorrela, lau hizkuntzatako letrek eta hitzek osatutako ibilbide bat ordenatzen da, zeinak artearen eta bildumaren historia zeharkatzen duen aroetan eta estiloetan barrena. Idazlearen hitzetan esanda, “denborak baino gehiago, ideiek lotu dituzte obrak, bildumari beste zentzu bat emanez”.\nAretoetan beste objektu artistiko batzuekin batera erakutsi ohi diren obrak batzen ditu erakusketak, gutxitan erakutsitakoak eta eskuarki biltegietan gordeta egoten direnak. Horrela, Bilboko museoaren bildumaren aberastasuna eta aniztasuna nabarmentzen da; batez ere XIII. mendetik gaur egunera arteko lanak daude bilduma horretan, eta Mendebaldeko artearen pasarte nagusiak daude ordezkatuta.\nHorrela, bildumako obra eta artista ezagunen lanak erakutsiko dira –Lucas Cranach Zaharra, José de Ribera, Bartolomé Esteban Murillo, Francisco de Zurbarán, Martin de Vos, Orazio Gentileschi, Francisco de Goya, Paul Gauguin, Mary Cassatt, Ignacio Zuloaga, Joaquín Sorolla, Eduardo Chillida, Jorge Oteiza, Francis Bacon eta Antoni Tàpies, beste askoren artean–, baina baita Alberto Schommer eta Gabriele Basilicoren argazkiak ere, Joseph Beuys eta David Hockneyren obra grafikoa, jatorria Palmiran duen harrizko busto bat, K.o. II. mendeko data duena, eta Palacio-Arechabaleta ondareko japoniar arteko piezen aukeraketa fin bat.\nMuseoko obrei beste erakunde batzuetatik ekarritako mailegu bakan batzuk gehitu zaizkie, proposamenaren esanahia osatzeko, hala nola, Ekain historiaurreko aztarnategiko (Gipuzkoa) hareharrizko plaketa, K.a. 12.000ko data duena, lehen aretoan, Arte izenekoan, eta Aurelio Artetaren Idilioa kirol-zelaietan kartoi gaineko olio-pintura ikonikoa, Athletic Clubek utzitakoa, Kirol aretoan. Era berean, lehen aldiz aurkeztuko da orain dela gutxi eskuratutako eskultura bat, 2018an Eskultura Sari Nazionala irabazi zuen Ángel Bados artistarena, edota Valentín de Zubiaurreren film orain arte ezezagun bat.\nHirurehun pieza eta berrehun artista inguru ordezkatuta, Kirmen Uribek subjektibitatez eta emozioz betetako trama bat osatu du, eta, horretan, hitzek “lurralde ezezagun eta konplexuagoetara” eramaten gaituzte; horietan, askatasun poetikoak Paul Gauguin eta Joseph Beuysen arteko elkarrizketarako aukera zabaltzen du, lehen aretoan, Arte izenekoan, gertatzenden moduan.\nErreferente kulturalez betetako eskuliburu artistiko bat osatu du horrela: arte historialariak, hala nola, Ernst Gombrich eta John Berger; hizkuntzalariak, adibidez, Koldo Mitxelena; filosofoak, besteak beste, Walter Benjamin; eta, jakina, idazleak eta poetak, Homerorengandik hasi eta Unamunorenganaino, Virginia Woolfengandik Bernardo Atxagarenganaino, edo Charles Baudelairerengandik Gabriel Arestirenganaino.\nLiteratura- eta erakusketa-kontaketa horretan, bizipenak eta artisten biografiako anekdotak daude, baita artelanak bestelako ikuspegi batetik irakurtzeko gakoak eskaintzen dituzten kondairak ere. Iron aretoan (burdina), bilboes direlakoei egindako erreferentziak (Bilboko burdinaz fabrikatutako girgiluak), zeina Shakespeareren Hamlet-en agertzen den, Oteizak eta Chillidak burdinaz egindako eskulturak ilustratzen ditu; Etxe aretoan, berriz, Sonia eta Robert Delaunayk Elantxobe (Bizkaia) itsasertzeko herrian aurkitu zuten babesa du aipagai.\nBizitzeari edo begiratzeari buruzko gogoetak ere proposatzen ditu Uribek, haiku moduan erakusketa seinalatzen doazenak, Heriotza nagusi den aretoan daudenak, adibidez: “hildakoak hilda, bizitzak aurrera egiten du beti”; edo Bilboko ikonografiari eskainitakoan: “begiratzen dugunean inoiz ez dugu gaur egungoa soilik ikusten”.\nHorrela, museoak bere 110. urteurrena areto oraintxe berrituetan ospatzen du, non literaturak eta arteak iradokizunez betetako erakusketa-espazio bat sortzen duten, museoaren bilduma berraurkitzeko.\nKirmen Uribe euskarazko literaturako idazlerik irakurrienetako eta itzulienetako bat da. Haren lehen eleberriak, Bilbao-New York-Bilbao, Espainiako Narratibako Sari Nazionala irabazi zuen\n2009an, eta liburuen munduko gertakari global bihurtu zen. Aurretik, haren lehen poema-liburuak, Bitartean heldu eskutik, kritikaren eta publikoaren harrera ona jaso zuen (Kritikaren saria eman\nzioten euskarazkoen arloan eta ingelesera itzulita argitaratu zen Amerikako Estatu Batuetan).\nBere orain arteko azken eleberria, Elkarrekin esnatzeko ordua, aldi berean euskaraz, gaztelaniaz, katalanez eta galizieraz argitaratua eta Kritikaren saria jasotakoa (euskarazko narratibaren arlokoa), zinemara eramango du Asier Altunak.\nHaren artikuluak nazioarteko argitalpenetan agertu dira, The New Yorker eta gisakoetan. New Yorkeko Liburutegi Publikoaren beka jaso berri du hurrengo eleberria han idazteko. Arteari buruzko pasioa izebarekin Bilboko Arte Ederren Museora egindako bisitetatik datorkio. Horrela, haren eleberrietan protagonismoa dute Aurelio Artetaren nahiz Antonio Gezalaren margolanek.\nData 2018(e)ko urriaren 6(e)tik 2020(e)ko urtarrilaren 6(e)ra


Apple iPhone salmenten hazkunde flatline bezala erortzen ondo itxaropenak labur - Berriak Araua\nApple iPhone salmenten hazkunde flatline bezala erortzen ondo itxaropenak labur\nbere gora-saltzeko gailu salmentak bakarrik hazi zen 0.4% oporrak bukatu, aldean 46% aurreko urteko hiruhileko berean baino, baina enpresak mezu erregistro sarreren\nIzeneko artikulu hau “Apple iPhone salmenten hazkunde flatline bezala erortzen ondo itxaropenak labur” zen Sam Thielman ek idatzitako New Yorkeko, Guardian urtarrilaren 26an, asteartea The for 2016 21.49 UTC\nApple iPhone salmenta flatlining dira, teknologiako enpresak gaur jakinarazi duenez, salmenten hazkundea moteltzea zorrotz bat bere goi-saltzen gailu mugikorren iragarri bezala.\nEnpresak saldu bere enblematiko gailu 74.8m azken hiru hilabeteetan 2015, analista 'itxaropenak azpian. garai berean hasi 2014 enpresa saldu 74.46m iPhones, zentzua salmenta funtsean laua izan ziren.\niPhone kontu salmentak buruz Apple sarreren bi heren da, bertan inbertitzaile batzuk kezkatzen. "Apple bat-produktu enpresa bat da,"Deklaratu Berenberg en Adnaand Ahmad iaz, Alemaniako banku bertsiora itzuliko konpainiaren stock "saltzeko".\nApple etan errekorra hiru hilean $ 75.9bn sarrera eta erregistro hiru hilean $ 18.4bn irabaziek, baina sarreren ohartarazi hiruhileko honetan eroriko litzateke.\nChief exekutiboa ofizial Tim Cook esan: "Gure finantza-egoera ez da inoiz indartsuagoa." Apple izan "Balantzeak guztien ama" aktibo $ 293bn euroko esan zuen, $ 205bn horren cash batera. enpresak ditu gaur egun 1bn gailu aktiboak aktiboa gehitu zuen - mugarri garrantzitsu bat, esan zuen.\nBaita iPhone salmenta motelduz Apple iPads du askoz gutxiago saldu da azken hiru hilabeteetan 2015, 16.1m, 21.4m pilulak hiruhileko berean iazko behera. Mac salmenta, gehiegi, ziren off, nahiz eta gutxiago erabat: saldu enpresak 4% gutxiago, 5.3m, guztira.\nbere "bestelako produktu" kategorian at sarrerak, biltzen dituen Apple Watch, nabarmenago hazi $ 4.4bn to, from $ 2.6bn hirugarren hiruhilekoan eman 2015 (enpresaren lehen osoaren Watch salmentak). Kategoria Beste produktuen artean, Beats osagarriak, Apple soldaten eta Apple TV.\nsalmenta mobile moteltzea ez da Apple mugitu ezinik. Mundu osoan smartphone hazkundea bere tasa txikiena gaitzetsi ditu geroztik 2013, ikerketa enpresa arabera Gartner, baina hori kontsumitzaileei iPhones iterazioek berriak nekagarria izan daiteke seinaleak Apple eragin sakona eta zabalagoa US burtsa izan liteke.\nGeroztik Apple smartphone merkatuan sartutako hirugarren hiruhilekoan 2007, enpresa saldu ditu 821m iPhones. iPhones salmentak izan Apple munduko enpresa hartzeko atzean funtsezko indar bat izan da.\niragan zortzi urte eta erdian, teknologiako erraldoia upended mugikorraren merkatuan, the hartan nagusi BlackBerry suntsitzaile eta industria osoa behartuz touchscreen interfaze bat bezala berrikuntzak reckon, Ukipenen eta musika denda integratu honetan.\nEnpresa da, beraz, puntu honetan non Apple doa handiak, burtsa askotan jarraitzen - eta Apple akzioak behera joan. "Apple buruz osatzen dute 7% guztira S&P 500 irabaziak,"Esan zuen Angelo S Zino&P Capital IQ. "Honez inplikazio handi bakarra Apple for baina Apple hornidura-katean izan joan. Hori 7% zenbakia besterik Apple for. Ez dago Best Buy diren horiek lotuta bezalako enpresek beste asko daude. "\niPhone Phenomenal arrakasta handia izan du, berriz, Apple zorte gutxiago izan du bere produktu berriak. iPads salmentak moteldu da ia izozterarte, eta Apple Watch ditu oraindik bere masa merkatu errekurtsoa frogatzeko.\nSteve Jobs antolatzen lehen iPhone urtarrilean 2007. Argazkia: Paul Sakuma / AP\nInor ez da Apple kontatuta dago, baina albiste ziur iPhone egiteko Cook presio izugarria jartzen 7 arrakastatsua debuta bat geroago ditu 2016. "Nahiz eta miss edo txikiagoa gidaritza duen, salda potentziala nahiz merkataritza handiagoa du,"Zino esan. "Ikusiko dugu; Jendeak galdetu hau iPhone salmenten gailurra bada, eta ezetz esan nion. "\nKonpainiaren iPhone sarrera 6 Plus urtebete lehenago egiten konparaketak itxura bereziki dire; Zino esan merkatuan eta Apple elkartutako enpresak rebote bat espero da - eta, ondoren, zenbait - iPhone iragarkian batetik 7.\nSmartphone sartze da AEBetan motelduz merkatuan epemuga - gutxiago eta gutxiago estatubatuar dira teknologia bereganatzea da lehen aldiz, eta, beraz, hazkunde batzuk lehiakide undercutting datozen, baizik bihurtzen egiteko baino.\nTxinan, non Apple nazioaren boom ekonomikoaren erabili ditu iPhone salmentak mantentzeko indartsua, etorkizunean itxura are gutxiago jakin. Cook esan Apple lortu zuen a 77% iPhone salmentak handitzeko herrialdean. "Nabarmena emaitzak hauek gorabehera, China handiagoa leuntasuna ekonomiko batzuk azken hilabeteetan ikusten hasi gara, nabarmendu Hong Kong-en,"Cook esan.\n23710\t0 Apple, Artikulua, Business, Finantza, iPhone, Atal nagusia, Telefono mugikorrak, Berriak, Hiruhilekoen emaitzak, Sam Thielman, Smartphones, Teknologia, The Guardian\n← 10 Gauzak ez bazenekien Babies Ezin Do [Listverse] The 6 Most Dangerous Foods →


Korrontzi Harribilekin dantzan - Orio - Karkara.eus\nKorrontzi Harribilekin dantzan\nGoiuri Unanue 2016-06-27 15:39\nHarribil dantza taldeak eta Korrontzi musika taldeak Korrontzi dantzan emanaldia eskaini zuten Karela kiroldegian.\nUrtean zehar isilpean, burubelarri jardun ondoren, halako egun batean, herria kartelez josi eta emanalditxoren bat edo bestera gonbidatzen gaitu Harribilek. Horietako bat izan da Korrontzi eta Oinkarirekin egin duten kolaborazioa.\nEgia esan, emanaldira joan aurretik, heuren ahotatik entzunda nuen urduri zeudela herritarren aurrean emango zuten kalitatea ez zelako Oinkarirenarekin alderatzeko modukoa. Izanere Oinkari kalitate handiko dantzariez osaturiko konpainia da. Baina, benetan diotsuet Harribil, aisialdia betetzeko, dantzak elkartzen dituen herritar xume batzuk izateko, oholtza gaineraino igo eta txapela kentzeko moduko emanaldia eskeini zeniguten! Benetan harro sentitu nintzen nire taldekide ohiak eta herritarrak halako grina eta kalitatearekin dantzan ikusteaz!\nElkarlana borobil irten zen, emanaldi ezberdin bat aurkeztu ahal izan zeniguten, non zuzeneko musika eta dantzak bat egiten zuten sekulako harmonian!\nEz zait zorion bero bat ematea besterik geratzen! Bejondeizuela!


Aldundia Lazkaon izan da bertako estrategia eta etorkizunaren berri izateko. Noticias de Gipuzkoa\nAldundia Lazkaon izan da bertako estrategia eta etorkizunaren berri izateko\nLazkaoko kaleetan, Aizpuru eta Olano diputatuak Udal ordezkariekin, bertako beharrak ezagutuz.\nOlano eta Aizpuru diputatuek herria eta Leberri enpresa ezagutu dituzte\nM. Aranburu - Viernes, 18 de Mayo de 2018 - Actualizado a las 06:03h.\nordizia - Bisita berezia izan zuten asteazkenean Lazkaon, izan ere, Gipuzkoako diputatu nagusia, Markel Olano, eta Ainhoa Aizpuru, Ekonomia Sustapena, Landa Ingurunea eta Lurralde Orekarako diputatua bertan izan ziren Felix Urkola Lazkaoko alkatearen eskutik udalerrian dituzten proiektuak, egitasmoak eta erronkak bertatik bertara ezagutzen eta horrez gain, etorkizuneko ekonomiari bultzada emateko irizpideak finkatzen. Diputatu nagusiak iragarri zuenez “ezinbestekoa” da instituzioetatik herrietara bertaratzea “udal ordezkariekin eta agente ekonomiko eta sozialekin batera bertako beharrak, proiektuak, ideiak eta estrategiak ezagutzeko”. Udaletan Aldundiak “ikuspegi soziala lan-tzea” duela helburu zehaztu zuen Olanok: “Gizarte kohesionatuak horrela segi dezan funtsezkoa da hori”.\nGoizean zehar udal ordezkariekin bildu ziren Olano eta Aizpuru, eta bertan, bi erakundeen arteko lankidetza uztartzeko asmoarekin, ideia, proiektu eta etorkizuneko estrategiak partekatu zituzten, eskualdearen garrantzia beste behin ere nabarmenduz: “Gipuzkoa lurralde industriala da eta Goierrin eta Lazkaon nabaria da sektore honen eragina eta pisua, bai jardun-ekonomikoan, baita familien egunerokoan eta herriaren martxan ere”, adierazi zuen diputatu nagusiak.\nHorren segidan, Goierri Valley erakundeko kideek proiektuaren nondik norakoak azaldu zizkien foru ordezkariei. Erakunde hau 2017ko ekainean aurkeztu zen eta metalgin-tzaren batasuna irudikatzen du kide dituzten enpresa guztiekin. Besteak beste, eskualdean, Gipuzkoan eta orohar munduan indarra duten enpresak daude;hala nola CAF, Ampo, Orkli, Indar, Irizar, Hine eta Jaso. Goierriko 50 enpresa baina gehiagorentzat industria-bazkide den egitasmoak laguntza eta babesa eskaintzen die, berrikuntzan, lehiakortasunean, kooperazioan eta nazioarteko lankidetzan oinarrituz.\nProiektuak, sortu zenetik, Aldundiaren babesa jaso du eta Olanok hala azaldu zuen: “Goierri Valley bezalako egitasmo bat lurraldean izatea benetan baliotsua da bertako enpresentzat, baita gipuzkoar guztiontzat ere. Industria produktiboa Gipuzkoako lehiakortasunaren ardatza da eta Goierriko eskualdean eraldaketa industriala aurrera eramatea du helburu proiektu honek”. Hala, Olanoren ustez, “ezagutza partekatuan oinarritutako lehiakortasunean aurrera” egitea bilatu behar da eta xede hori Goierri Valley eta eskualdeko enpresekin elkarbana-tzen duten puntua da.\nGoierri Valley-ko ordezkariekin batera Leberri enpresa bisitatu zuten diputatuek. Enpresa hau Goierry Valley-ko kide da eta batez ere, makina elektrikoen kalkuluan, diseinuan eta fabrikazioan lan egiten dute. “Leberri enpresa adibide bat da berrikuntzan oinarritutako enpresa eredua daramatelako aurrera, puntako teknologia erabiliz eta etorkizuneko tendentziak aurreikusiz”, gehitu zuen diputatu nagusiak. Eguna amaitzeko, Txindoki gerontologikora joan ziren.


Bilboko Burtsa - Wikipedia, entziklopedia askea.\n3Datu ekonomikoak 2006an\n4Bilboko burtsako indizeak\n5Bilboko burtsako kideak\nArtikulu hau Bilboko balore merkatuari buruzkoa da; beste esanahietarako, ikus «Burtsa (argipena)».\nBilboko burtsaren eraikinaren sarrera. Irudi gehiago\n43°15′37″N 2°55′37″W / 43.26028°N 2.92694°W / 43.26028; -2.9269443°15′37″N 2°55′37″W / 43.26028°N 2.92694°W / 43.26028; -2.92694\nInaugurazioa 1905eko maiatzaren 29a\nBilboko Burtsa Bilboko balore merkatua da.\n3 Datu ekonomikoak 2006an\n4 Bilboko burtsako indizeak\n5 Bilboko burtsako kideak\nAbandoko Jose Maria Olabarri plazaren 1. zenbakian dago, Bilbotar Elkartearen egoitza, Bilbao-Concordia geltokia eta Abandoko Indalecio Prieto geltokiaren artean.\nBilboko burtsa orain dela mende asko sortu zen Zazpikaleetan hiriaren merkataritza iharduera eta egoera ekonomiko onaren ikur moduan. Dena den ez zen erakunde ofiziala izan 1890. urterarte. Orduan Espainiako Maria Cristina erreginak burtsari eragiketak egiteko baimena eman zion.\nGaur egungo burtsaren eraikina 1905eko maiatzaren 29an inauguratu zuten, burtsa Alde Zaharretik Abandora mugitu zutenean. Enrique Epalza arkitektuak diseinatu zuen eraikina. 1991an barrutik berregituratu zen eraikina. Burtsako eragiketak parket izeneko gunean egiten ziren, bertan idazten ziren enpresa ezberdinek izandako aldaketak.\nAurrealdearen ikuspegi orokorra.\nEspainiako merkatu baloreen erreforma egin zenean 1989an, burtsako eragiketa guztiak automatizatu egin ziren, eta burtsan egon ohi ziren agenteak, hau da, salerosketetaz arduratzen ziren pertsonak, desagertu egin ziren. Gaur egun, burtsako parkean telebista pantailak eta ordenagailuak baino ez daude. Bilboko burtsak Espainia mailan duen garrantzia gutxituz joan da urteak aurrera egin ahala. 1998. urtean mugitutako dirutzan Espainiako bigarren burtsarik garrantzitsuena zen Madrilgo burtsaren atzetik.\nGaur egun ordea, Espainiako laugarren burtsa da. Azken urteetan Valentzia eta Bartzelonako burtsek gainditu egin dute Bilbokoak salerositako akzioen balioa. Jaitsiera honen azalpena Eusko Jaurlaritzak egindako jaulkipenen gutxitzean dago. Izan ere, 1998ean eta 1990eko hamarkadan zehar, Eusko Jaurlaritzak euskobonoak (errenta finkoa) jaulkitzeko ohitura zeukan. EAEko egoera ekonomikoa hobetu eta zor publikoa asko murriztu den heinean, jaulkipenak ere asko murriztu dira.\nHorregatik, nahiz eta errenta mugikorreko salerosketen kopurua asko handitu den, 1998an burtsak mugitutako diru kopuruaren erdia zen errenta finkoak garrantzia galtzerakoan gainditu ahal izan dute Bilboko burtsa Espainiar estatuko beste bi burtsa txikiagoek.\nDatu ekonomikoak 2006an[aldatu | aldatu iturburu kodea]\nKontratazioa: 89.133 milioi euro\nErrenta aldakorra: 84.835 milioi euro\nErrenta finkoa: 4.298 milioi euro\nEspainiako burtsen kontratazioaren ehunekoa: %7,4\nBilboko burtsako indizeak[aldatu | aldatu iturburu kodea]\nSakontzeko, irakurri: «Bilbao Burtsa 2000 Indizea»\nBilboko Burtsako lehen indizea 1986. urtean sortu zen. Horrez gain, burtsako akzio desberdinak sektoreka biltzen zituzten indizeak sortu ziren. 2000. urtearen hasieran Bilbao Burtsa 2000 Indizea sortu zen, 2.000 puntuko hasierako balioarekin.\nBilboko burtsako kideak[aldatu | aldatu iturburu kodea]\nBilboko burtsa hamaika artekarik osatzen dute:\nJP Morgan bankuak 2005. urtean utzi zion Bilbo burtsako kide izateari.\nOrriaren azken aldaketa: 11 uztaila 2021, 19:33.


Legegintzaldiko lehen erronka aise beteta - Amasa-villabona - Tolosaldeko ataria\nLegegintzaldiko lehen erronka aise beteta\nAinhoa Oiartzabal 2013-11-22 08:39\nAmasa-Villabonako Udalak herritarrak zoriondu ditu birziklapen datuak iraultzea lortu dutelako\n«Birziklapen tasak irauli egin dira, eta Europako puntan kokatzen gaitu horrek hondakinen kudeaketan». Galder Azkue Amasa-Villabonako alkateak Tolosaldeko Atariari adierazi dio «iraultza» eman dela hondakinen kudeaketan, eta herritarrak zoriondu ditu, «haien lanari esker» gertatu baita aldaketa. Amasa-Villabonako Udalaren arabera, atez ateko bilketaren ondorioz lortu dira emaitza ikusgarri horiek.«Hainbeste zalaparta eta gero, eta herritarren esfortzuari esker, asmatu dugu hartutako bidearekin».\nDena dela, tentuz mintzo da, datuak oraindik oso berriak direlako: «Dagoeneko, hondakinen %80 gaika biltzea lortu dugula esan daiteke, baina hilabete gutxi daramagu oraindik sistemarekin». Izan ere, uztailean jarri baitzuten martxan bilketa sistema berria. Hala, sistema egonkortu eta hilabete batzuk gehiago igaro arte ezingo da jakin benetan zenbat tona hondakin gutxiago bideratzen duten zabortegira. «Baina datu erreala da jaitsi egin dela kopurua, eta herritarren gehiengo zabalak atez ateko sisteman parte hartzen duelako gertatu da hori»; alkatearen arabera, herritarren ia %90k parte hartzen du bilketa sistema berrian.\nDatuei erreparatuta, alderik handiena organikoaren datuetan nabaritu dute; sortzen den hondakin guztiaren erdia izaki, errefusari zuzenean %50 kendu baitiote atez atekoari esker. Hala, egun, hondakinen %20 soilik eramaten dute zabortegira; atez ateko bilketa sistema jarri aurretik, berriz, %74 eramaten zuten.\nHondakinak biltzeko sistema berri hau martxan jarri aurretik ere biltzen ziren gaika hondakin batzuk, baina ohitura ez zegoen orokortua eta ondorioz, emaitzak ez ziren orain bezalako onak. Egun, ordea, bikoiztu edo hirukoiztu egin dira paperaren edota ontzi arinaren bilketa datuak.\nGaur egungo egoerara iristeko bidea, ordea, ez da samurra izan Amasa-Villabonako Udal Gobernuarentzat, eta aitor du beti ez dutela asmatu. «Herrian oso giro txarra zegoela jarri zen indarrean atez atekoa, bizilagun batzuek ez zuten ezertxo ere jakin nahi kontu honekin». Eragile batzuek galdeketa egin zuten ateaz ateakori buruz, hainbat bizilagunek boikota egin zioten... «Baina denborak gauzak bere onera ekarri ditu; hori erakusten dute datuek: atez atekoarekin biltzen den hondakinaren kopurua handituz doa, eta errefusa kopurua jaisten».\nHerritarrek egin behar izan duten esfortzua handia izan dela aitortzen du Azkuek: «Etxeetako sukaldetaraino sartu gara, hondakinak ez zituztela ondo kudeatzen esan diegu, eta konpromisoa eskatzen duen sistema bat jarri dugu martxan». Baina udal hauteskundeetara aurkeztu zirenean agindu zutena bete dutela gaineratu du, «kontsekuente izan gara».\nHondakinekin mendiak betetzen ezin delako jarraitu eta errauskailua ez delako alternatiba erabaki zuen Bilduk atez ateko sistemaren aldeko apustua egitea. «Marra gorriak horiek ziren». Hortik aurrera, bai oposizioko alderdiekin bai herritarrekin eztabaidarako irekita egon direla zehaztu du alkateak.\nGizarteratze prozesua delakoarekin, Amasa-Villabonako Udalak herritarren iritziak jasotzeko prozesua jarri zuen martxan atez atekoa indarrean jarri aurretik. Bilera horietan 600 bizilagun inguruk parte hartu dutelako pozik dago alkatea, «eta hainbat elkarte eta eragilerekin ere bildu ginela gaineratu behar da». Bilera horiek ez ziren «itxurakeria» hutsa izan; esaterako, bertan proposatu zen papera eta kartoia biltzeko edukiontziekin jarraitzea. Eta gaur egun, hala biltzen da papera Villabonan. «Atez ateko zintzilikarioak non jarri erabakitzeko ere eman zuten iritzia herritarrek».\nGaldeketei buruzko udal ordenantza bidean\nUdala herritarrei zabaltzea da Galder Azkue eta oro har Amasa-Villabonako Udal Gobernuaren asmo nagusia. Baina parte hartzearen kulturak indarra hartzeko denbora behar duela dio: «Aurrena jendea informatu behar da». Horregatik, udalean hartzen dituzten erabakien berri emateko eta hango eguneroko martxa jendaurrean azaltzeko argitalpenak, atari digitalak eta beste ari dira antolatzen.\nInformatzearen osteko pausua, iritzia ematea eta eztabaidatzea izan ohi da. Eta iritzia emateko aukera laster izango dute herritarrek: 2014ko aurrekontu proposamenaren inguruan, abenduan, galdetegi bat jasoko dute etxean aurrekontu proposamenari iruzkinak egin diezaizkioten.\nIldo beretik, eta herritarren parte hartzea sustatzeko, beste urrats bat egingo du udalak etorkizun laburrean: herri galdeketei buruzko udal ordenantza. «Atez atekoari buruzkoa egin zenean, argi ikusi zen hutsune bat genuela alor horretan», zehaztu du Galder Azkuek. Galdeketak oso gai serioa direla eta ondo arautu behar direla dio. Hala, aholkularitza enpresa batekin elkarlanean eta oposizioko alderdien oniritziarekin hasi dira taxutzen udal ordenantza berria.


Avibase datu-base zabala informazioa munduko hegazti guztiei buruz-sistema da, 56 milioi espezie 10.000 eta 22.000 hegazti subespezie, informazio banaketa, taxonomia, sinonimoak hainbat hizkuntzatan eta gehiago barne erregistro baino gehiago ditu. Web orri hau Denis Lepage kudeatzen eta Bird Estudios Kanada, BirdLife International de copartner Kanadako antolatuta. Avibase izan da lanen 1992tik eta I am orain pozik du eskaintzeko hegazti-behaketa eta zientzia-komunitatearen zerbitzu gisa.\n© Denis Lepage 2022 - Erregistro kopurua gaur egun Avibase en: 56,829,554 - Azken eguneratzea: 2022-05-04\nEguneko hegaztia: Psittacula krameri (Rose-ringed Parakeet)\nEguneko Bird Checklist: Alcocero de Mola (Municipality), Castilla y León, Spain\nAvibase bisitatua izan 342.154.064 aldiz 24 Ekaina 2003tik. © Denis Lepage | Pribatutasun politika Orrialde honen itzulpena izan zen Google itzulpen automatikoa tresna laguntzaz egina.


Eskerrik asko guztiei! – ARANTZA-SOS\nArantza SOS plataformatik eskerrak eman nahi dizkizuegu guztiei: ISOLAMENDURIK EZ eta ARANTZA ASKATU! leloekin bat egin, horren alde jardun eta modu batera edo bestera zuen ekarpena eta laguntza eskaini duzuen guztiei.\n[PDF]ARANTZA ZULUETAREN EGOERA SALATZEKO MANIFESTUA\n[PDF]BEHIN BEHINEKO ATXIKIMENDU ZERRENDA\nARANTZA ZULUETAREN EGOERA SALATZEKO MANIFESTUA\nArantza Zulueta, 2010etik hona, 3 aldiz atxilotua izan da; 2010eko apirilaren 10ean, 2011ko\nuztailaren 10ean eta azkena 2014ko urtarrilaren 8an.\nLehenengo atxiloketaren ondorioz, ia 10 hilabeteko espetxealdia bete zuen, eta fidantza\nordaindu eta gero aske geratu zen. 2011n berriz ere atxilotu zuten eta bigarren aldiz ere, behin behineko askatasuna lortu zuen.\n2014ko urtarrilaren 8an, hirugarrenez atxilotu zuten, beste bi abokatu eta bost euskal\nherritarrekin batera. Bost egunez atxilotua egon ostean, behin behineko espetxeratze agindua eman, eta geroztik preso dago.\nAzken atxiloketa EPPKren (Euskal Preso Politikoen Kolektiboa) bitartekari taldeko kidea\nizateagatik ematen da. Taldearen sorrera testuinguru politiko berriaren baitan kokatzen da, ETA erakunde armatuak bere ekinbidea utzi eta bi urtera. Taldearen lana erabat publikoa izan zen hasieratik. Hamarnaka eragile sozial, sindikal eta politikoekin harremana izan zuten. Helburu nagusia EPPKren komunikazioa eta parte hartzea erreztea zen, beraien iritziak zabaltzea, foro sozialetan eta topaketetan parte hartzeko aukera izatea. Betiere, Euskal Herriak bizi duen gatazkaren erresoluzioa eta honen ondorioak gainditze bidean, eman beharreko urratsak denon artean eztabaidatu eta lantzeko helburuz. Besteak beste, Euskal Preso politikoen egoera bera.\nHIRU URTE ISOLAMENDUAN\nTalde armatuko kide izatea leporatzen badiote ere, ez dute inoiz gertaera horrengatik epaitu\nezta zigortu ere ez. Hiru urte hauetan modulu berezi batean dute, isolamendu galeria batean.\nAzpimarratu behar da, erregimen hau luzaroan aplikatzea erabat legez kanpokoa dela.\nZein da zehazki Arantzak pairatzen duen erregimena?\nArantza isolamendu erregimenean dago honetarako diseinaturik dagoen modulu batean.\nHainbat galeria dituen modulu honek, baditu “laburrak” izendatzen dituztenak. Horrelako batean dute Arantza. 20 ordu jarraian ziegan eman ondoren (gehiago ez denean), 6×13 metroko patio batera ateratzen dute, horma luze eta sabaia itxia duena. Bere ziegaren aldamenean, aire erauzgailu bat dago eta ondorioz, ziega barnean egon behar duen ordu luzeetan, zarata jasangaitza pairatu behar du.\nArantza bakarrik dago. Gizonentzat diseinaturik dagoen moduluan, funtzionarioak edo lanean\ndiren presoak beste inor ez du ikusten. Galeriara eramaten dituzten emakumeak zigorren bat betetzera doaz (egun kopuru zehatzarekin) eta maiz, desoreka psiklogikoekin.\nEz du inongo aktibitateetan parte hartzeko eskubiderik, ez formakuntzari lotutakoak, ez\nkulturalak, ezta kirolarekin zerikusia dutenak ere ez. Ziegatik ateratzen den bakoitzean arakatzen dute, ukimenezko araketa hain zuzen. Honi, sarritan egiten dizkioten biluzketazko miaketak gehitzen zaizkio.\nZiegan pertenentzien mugaketa zorrotza du. Garbiketari lotutakoak, arropa edota liburuak,\nfuntzionarioen eskuetan daude ziegatik kanpo. Izan ditzakeen gauza apurrak sarri miatzen dizkiote dena hankaz gora jarriz.\nTelefono deiak funtzionarioek erabakitzen dutenean egin ditzake, une horretan bertan jakitera ematen diotelarik. Deia, bost funtzionarioz inguratuta egin behar du, grabatua izateaz gain.Bizi baldintza anker eta umiliagarri horietaz gain, hau salatu nahi dugu; etxetik eta bere senide eta lagunengandik 1000 kilometrora dagoen espetxean dute Arantza, Puerto de Santamarian.\nEGOERA HONEN AURREAN ZERA ADIERAZI NAHI DUGU:\nEspetxe politikak errealitate mintsu eta ahuletan du eragina, besteak beste, preso dauden\npertsonengan, familiengan eta beraien eskubideetan.\nBizi dugun testuinguruan, eta espetxe politika bizikidetza politika baten parte izan dadin, bere gauzatzea aldatu behar da. ETAren ekintzei erantzuteko hartu ziren salbuespenezko neurriek ez dute justifikaziorik. Ezinbestekoa da normaltasun estandarrak berreskuratzea.\nEspainako gobernuaren eskuetan dago espetxe politikak berarekin daraman helburu\nhumanizatzailea betetzea, eta legediak berak preso dauden pertsonen egoera hobetzeko aurre ikusten dituen neurriak normaltasunez eta berdintasunez aplikatzea.\nPreso guztiek, edozein izanik ere, espetxean egotera eraman dituzten arrazoiak, tratu juridiko berdina izan beharko lukete, legedi eta araudi berdina ezarriz. Berau erabat demokratikoa, justua eta ezinbestekoa den printzipioa baita.\nBeraz, Arantza Zuluetaren egoera salatu eta aldatzeko asmoz, honakoa adierazten dugu:\n1. Zuluetak bizi duen muturreko egoeraren aurrean gure ezinegona eta kezka adierazi nahi dugu, isolamendu egoeratik atera eta bere eskubideak errespetatuak izango diren egoera berria izan dezan eskatzen dugu. Hori horrela, epaileak beharrezkoak diren neurriak har ditzala eskatzen dugu, jarduketak beharrezkoa den bizkortasunez burutzeko eta ondorioz, ahozko ikustaldirako deia egin dezala ahalik eta azkarren, salbuespenezko behin-behineko espetxeratze neurriari amaiera emateko. Horrela ez balitz, baldintzapeko askatasunean jarri dezala eskatzen dugu.\n2. Institucones Penitenciarias erakundeari eskatzen diogu Arantzaren egoera alda dezala: espetxean bizi duen egoera azter dezala eta bertako administrazioak erablilitako praktikak zuzenbidearekin eta giza eskubideekin bat datozela berma dezala.\n3. Egoera honen aurrean Arantzaren senideei gure elkartasuna adierazi nahi diegu.\nBEHIN BEHINEKO ATXIKIMENDU ZERRENDA\n40 talde feminista\n2. Mujeres del Mundo\n6. Iruñeako alde zaharreko gaztetxeko feministak\n7. Oñatiko Pototak/ asanblada feministatik.\n8. Pasai Antxoko Harremantxo talde feminista\n9. Plazara Dantzara\n11. Bilgune Feminista\n12. Altsasuko Feministak\n15. Sare Lesbianista\n17. Brujas y Diversas\n20. Emakume Internazionalistak\n21. BEA (Bizkaiko Emakumeen Asanblada)\n22. Arabako Emakumeen Asanblada\n23. Anoetako Emakume Taldea\n24. Ibarrako Emakume Taldea\n25. Tolosako Neska Taldea\n26. Irmo talde feminista\n27. Aizan talde feminista\n28. Arrasateko Emakume Gazte Asanblada\n29. Akelarre Talde Feminista\n30. Zirgariak Indautxu Feminista\n31. Pare Deustuko Talde Feminista\n32. Asunek Gernikako Talde Feminista\n33. Andere Bidatz Talde Feminista\n34. Kallera (Arrankudiaga, Ugao eta Zolloko asanblada feminista)\n36. Marimatraka Santurtziko Talde Feminista\n37. Emari Sestaoko Talde Feminista\n38. Potxuak Martxan\n39. Erandioko Txoko Feminista\n40. Txantreako Feministak\n106 komertziante eta hostelero zazpi kaleetatik\n2. Artekale 35\n5. Kris Kras\n7. Beltza Taberna\n8. Ander Etxea\n11. Zulo Taberna\n23. Bizkai II\n27. La Cueva Ali Baba\n32. Bizkarguenaga zapatak\n33. Semillas Antuñano\n34. La Gerniquesa\n35. Goiko Quiosco\n36. Errondabide Kultur elkartea\n37. Sainz Abogados\n38. Urizar Administrazioak\n39. Soiz 3\n41. Foto Color\n46. Bazar Rif\n48. Jonen Etxea\n52. Union Recycling\n55. La Tijera\n56. Tatto Razas de noche\n57. Pepe Mujika\n59. Gure Etxea\n61. Pizza Via\n63. Giroa Tex mex\n64. Cerrajeria Goio\n66. Aritza Taberna\n68. Frutas Omar\n69. Ronda Custom Store\n70. Platas Miguel G\n72. Bar Baste\n73. Urkia Taberna\n74. La Luna\n75. A Marte\n81. Polita XL\n82. Mundo Turdimi\n83. Doyardo SL\n84. Vda de Santiago Santos\n86. Casber Joyeros\n87. Fruta denda Placi\n88. Eko-Xahu Tintoreria\n90. Geuria merkatua\n91. Topa liburudenda\n92. Papelería Ukar\n93. Almacén Secreto\n94. Gili Gili\n95. Sorgin artesanía\n96. Xaho tintorería\n97. Farnacia Lotina\n98. Modas La Ribera\n99. Linea Bilbao\n101. Erribera Merkatuko Ortueta\n102. Erribera Merkatuko Pollería Jabi y Jose\n103.Erribera Merkatuko Martin Arraindegia\n104. Erribera Merkatuko Iñigo eta Leire harategia\n105. Erribera merkatuko Kruz y Diego pescados\n106.Erribera merkatuko Etxebarri txarkuteria\nAlderdi Politiko eta talde parlamentariak\n1. EH Bildu Nafarroako Parlamentariak\nM Asuncion Fndez De Garayalde Lazkano Sala\nAranzazu Izurdiaga Osinaga\nM Ester Korres Bengoetxea\nBakartxo Ruiz Tejeria\n2. Geroa Baiko Parlamentariak\nIsabel Aranburu Berqua\nRafael Eraso Salazar\nConsuelo Satrustegi Marturet\n3. Podemos Nafarroako parlamentariak\nAinhoa Alvarez Igarza\nMikel Buil Garcia\nFani Cecilia Carrillo Suarez\nLaura Lucia Perez Ruano\nM Teresa Saez Barrao\nRuben Velasco Fraile\n4. Izquierda Ezkerrako parlamentariak\nM de Simon Caballero\nJose Miguel Nuin Moreno\n5. Ganemos Goazen\n6. EH Bildu EAE\nBestelako eragile sozialak\nEuskal Herriko Kristau Elkartea\nFrancis Doctor Deseo\nBilboko Udaleko Mozioa Urtarrilak 26an\nPSE, PNV, Podemos Udalberri, Gozen Bilbao, EH Bildu\nChange.org 3919 + Paperean jasotakoak\nBy PLATAFORMA| 2017-02-24T22:40:21+00:00\t2017 otsaila 24|0 Comments


Gailu mugikorretako aplikazioak, webaren kalterako\ne-gor 2011/12/13 22:14\nGaur egungo telefono mugikorrek eta tabletek Interneten ibiltzea ahalbidetzen dute; baina, horietan, normalean, ez da nabigatzaile bat erabiltzen, ordenagailuetan bezala. Ia webgune edo web-zerbitzu orok garatu ditu gailu mugikor horietarako aplikazioak, eta aplikazio horien bidez sartzen da jendea webgune horietako edukietara. Joera hori webaren estandarrei eta irekitasun- eta publikotasun-printzipioei kontrajartzen zaie, eta webaren kalterako dira.\n(Elhuyar aldizkariko 2011ko urriko zenbakian argitaratutako artikuluaren jatorrizko extended bertsioa)\nPentsa ezazu une batez zer egiten duzun normalean etxeko edo laneko ordenagailuan Interneten zabiltzanean: ziur asko, posta elektronikoa begiratuko duzu, Hotmail, Gmail edo horrelako beste web-zerbitzu batean; agian, Facebooken ere sartuko zara, eta Twitterren ere bai; RSS bidez blogak edo albiste-guneak jarraitzeko ohitura baduzu, Google Reader, Alesti edo horrelako webguneren batera ere sartuko zara; eta baliteke komunikabideren bat edo besteren webgunera joatea albisteak irakurtzera. Hori dena nabigatzailetik egingo duzu, Firefox, Google Chrome, Opera, Safari nahiz Internet Explorer-etik.\nAldiz, hori bera zure tableta edo smartphonetik egiten baduzu, seguruenik ez duzu nabigatzailea irekiko: web-zerbitzu horietako bakoitzarentzat aplikazio bat izango duzu instalatuta, eta horien bidez atzituko duzu webgune horietako edukia.\nGailu mugikorretan Interneten ibiltzeko nabigatzaileen ordez webgune bakoitzerako aplikazioak erabiltzeko joera hori ez da anekdotikoa: gailu mugikorretako aplikazioen audientzia-analisiak egiten dituen Flurry agentziaren esanean, AEBetan jada denbora gehiago ematen du jendeak mugikorretako aplikazioak erabiltzen nabigatzailearen bidez nabigatzen baino; eta gailu mugikorrak han bezainbeste zabaltzen direnean, espero izatekoa da hemen ere joera hori nagusitzea.\nBaina webaren asmatzaile eta webaren gidalerroak markatzen dituen W3C erakundearen zuzendari Sir Tim Berners-Lee jaunak Scientific American aldizkarian adierazi duenez, joera hori webaren kalterako da, arrazoi askorengatik. Horietako bat da aplikazioek maiz komunikazio-protokolo jabedunak eta ezkutuak erabiltzen dituztela, irekiak eta estandarrak diren HTTP, REST, SOAP eta antzekoen ordez (Berners-Leek adibide gisa Apple-ren iTunes aplikazioak erabiltzen duen protokoloa aipatzen du: hango abesti edo bideoen URLek itunes:// dute hasieran, http:// ohikoaren ordez, protokolo propietarioaren adierazgarri). Horren kalteak ugariak dira: batetik, nabigatzailea ez da gai baliabide horiek atzitzeko, protokoloa ezezaguna baitzaio; bestetik, protokoloa agian ez dago behar bezainbeste optimizatuta (ikusi dute Twitter atzitzeko aplikazio ofizialak hirugarrenek egindako beste batzuek baino datu-trafiko bikoitza eragiten duela); azkenik, komunikazio horretan gertatzen dena ezin da jakin.\nBeste arrazoi bat da aplikazioen bidez atzitzen diren baliabideak ez direla estekagarriak, ez baitaude webean. Ezingo lirateke estekatu, bilatzaileek ere ezingo lituzkete indexatu... Horrek "lorategi hesituen" mundura garamatza berriro, irla isolatuetara, webak ekarritako abantaila nagusietako bat pikutara bidaliz (elkarri erreferentzia egiten dioten eta lotuta dauden orri mordoaren sare unibertsal bakarra, alegia). Egia da oraingoz behintzat aplikazio bidez atzitzen diren zerbitzu horiek web bertsioa ere badutela; baina, aplikazioak besterik erabiliko ez liratekeen etorkizun batean, web bertsio horiek desagertuko balira...\nAzkenik, aplikazio bakoitza plataforma batean soilik dabil (Applerenean, Androiden, Nokiarenean, Blackberryrenean...), eta webgune baten egileak aplikazioak ez baditu plataforma guztietarako garatzen, erabiltzaile batzuk webgunea ezin atziturik geratuko dira, web bertsiorik ez badago.\nBadaude kasuak non aplikazioek zentzua duten. Adibidez, gailuaren hardwarea erabili beharra dagoenean (kamera, GPSa...), webaren bidez egitea ez da erraza, edo, kasu batzuetan, ezinezkoa da; edo kontsultatu nahi diren datuak oso aldakorrak ez direnean (hiztegiak, esaterako), aplikazioek Interneterako konexiorik gabe aritzea ahalbidetzen dute. Baina aplikazioek datu eguneratuak online kontsultatu beharra dutenean...\nEta, orokorrean kalterako izanik, zergatik dago joera hori? Tira, erabiltzaileei dagokienez, logikoa da aplikazioak erabiltzea, gailu mugikorrak berariaz prestatuta baitatoz aplikazioak erraz deskargatu eta instalatzeko. Gainera, webgune asko ez daude prestatuta gailu mugikorretan ongi ikusteko. Eta esaten da web-zerbitzu batzuk azkarrago dabiltzala aplikazioetatik nabigatzailetik baino, zerbitzuaren jabeak hala eginda nahita.\nWeb-zerbitzuen egileei dagokienez, ez da erraza arrazoia ulertzea, ez bada lehen ez zela hain erraza interakzio handiko webguneak egitea. Baina, gaur egun, HTML5 eta AJAX moduko teknologia estandarrei esker, webgune oso interaktiboak egin daitezke, gailu mugikorretara egokituta gainera. Eta behin eginda, edozein gailutatik atzi daiteke, plataforma bakoitzarentzat aplikazio bat egiten ibili beharrik gabe. Hori guztia ikusita, bururatzen zaizkigun arrazoi posible bakarrak izan daitezke ezjakintasuna (sinesten zaila) edo enpresen betiko nagusitasun- eta kontrol-nahia, errazago lortzen dena aplikazioetatik eta irla isolatuz osatutako Internet batean.\nJoera aldatzen hasi ote?\nAzken aldian, baina, mugimendu garrantzitsuak egon dira joera horren kontrako norabidean, eta gutxien espero zitekeen tokitik etorri dira mugimendu horiek: kontrol eta itxitasunaren defendatzaile den Appleri esker (ez berak hala nahita, baina).\nAppleren iPadak izan zuen arrakasta zela medio, paperezko salmentak etengabe behera zihoazela ikusten ari ziren komunikabide eta aldizkari askoren itxaropen handia bilakatu zen iPada. iPadeko aplikazioen bidezko edizio digitalerako harpidetzekin sarrerak berpizteko aukera ikusten zuten, beren azken aukera. Baina Applek, horren jakitun, oso baldintza gogorrak ezarri zizkien beren edukietarako harpidetza eskaintzeko iPaderako aplikazio bat egin nahi zuten komunikabideei: harpidetza-sarreren %30ek Applerentzat izan behar du; harpidedunen datuak Applek kudeatzen ditu, eta komunikabideak ezin ditu eskuratu; komunikabideak harpidetza bere webgunearen edo beste plataformetarako aplikazioen bidez ere eskaintzen badu, hango prezioa ezin da merkeagoa izan; eta aplikazioak ezin du estekarik izan webgunearen harpidetza-tokira.\nBada, kontua da Financial Times-ek ez diela men egin baldintza horiei, eta ez duela iPaderako aplikaziorik garatu: horren ordez, harpidetzak eta edukiak eskaintzeko, HTML5en webgune interaktiboa garatu du. Geroago, Amazon-ek ere garatu du bere HTML5 webgunea, liburu eta aldizkariak bertan erosi eta bertatik irakurtzeko, gauden gailuan gaudela eta aplikazio beharrik gabe, nabigatzailetik.\nBi agente garrantzitsu horien mugimenduak ikusita, Applek bere baldintzak bigundu ditu. Baina, ziurrenik, afera horrek webeko enpresa askori ikusaraziko zien aplikazioek plataformaren ekoizleekiko mendekotasuna dakartela. Ea horri esker HTML5 eta estandar irekiak gailenduz joaten diren eta webaren irekitasun- eta unibertsaltasun-printzipioak nagusitzen diren.\nEuskarazko 5 komiki berri (zuzenketa: 8 komiki berri!)\ne-gor 2011/12/02 11:55\nGabonetan oparitzeko bikainak! ;-)\nIrudia: Alex Sanvi / Martintxo / ZaldiEroa / Julen Ribas / Ion Iñaki\nGarai honetan ateratzen dira urtero euskarazko komiki nobedaderik gehienak, Getxoko komiki-azoka, Durangoko Azoka eta Gabonak direla-eta. Eta aurten ere uzta ederra daukagu: 5 komiki berri argitaratu dira euskaraz (gutxienez; nik hauen berri dut, agian gehiago ere badaude...).\nUdaberririk ankerrena Unai Iturriagaren gidoia eta Sanviren irudiak dituen komikia da. Durango 1936 Kultur Elkarteak atera du,eta dendetara Elkar argitaletxearen bidez iritsiko da.\nBestetik, IkasElkar argitaletxeak 1512 Nafarroa - Amets urratua komikia atera du, Joseba Asironen gidoia eta Martintxoren irudiekin.\nElkarrek ere ZaldiEroaren De rerum natura 4 atera du, bere zinten bildumaren 4. alea.\nBestalde, aurreko batean aipatu genizuen Ikastolen Elkarteak Azken garaipena argitaratu zuela, Xabiroi komiki-aldizkarian azken bi urteetan agertzen joan den istorioaren albuma, Iban Zalduaren gidoia eta Julen Ribasen irudiak dituena.\nAzkenik, Ondarruko Luterl Taldeak Azken mohikanoak hemen gaude atera du, Ion Iñaki Artetxe Egañarena.\nBadugum, beraz, komikizale euskaldunok (geure buruei) zer oparitu Gabon hauetan! ;-)\nEGUNERAKETA: Beheko erantzunetan Iñakik esan bezala, Asterixen 2 album ere atera dira euskaraz Salvaten eskutik, Goscinny eta Uderzok egindako klasikoetakoak, Asterix gladiadorea eta Asterix eta Godoak hain zuzen ere. Eskerrik asko, Iñaki!\nEGUNERAKETA 2: Eta Ibanek utzitako beste erantzun baten bidez jakin dugunez, 1986an Habeko Mikek kaleratutako Indianoa album klasikoa, Gregorio Muro Harriet gidoilari eta Francisco Fructuoso marrazkigile duena, Galtzagorrik berrargitaratu du bere Klis-Klasikoak sailean.